open-index/open-wikipedia-markdown huggingface dataset:
සුජාතා (2014)

***සුජාතා*** ටෙලිනාට්‍යය සිරස ටීවී ඔස්සේ 2014 සැප්තැම්බර් 28 දක්වා සිට  විකාශය විය. මෙය එක්තරා ගැහැණියක් පිලිබදවත්, ඇගේ ජීවිතය පිලිබදවත් ගලා යන කථාන්තරයකි.

## කථාව 
යුධ සමයේදී යුධ සෙබළුන්ට හමුවන ඈ තම කුඩා අවදීන් පසු කොට මේ වන විට තරුණියකගේ සමය පසු කරමින් සිටින්නීය.

## චරිත නිරූපණය 
* සහේලි සදිත්මා/ හර්ෂි රසාන්ගා / නෙහාරා පීරිස්/ ෂෙහානී කහදවල - සුජාතා
* සෙනුලි යහෙන්සා කුමාරි / ශයිනි රොචනා නෙත්තිකුමාර - මලිති
* කසුන් චාමර - සජිත්
* චමිදු බවන්ත/ මාධව විජේසිහ - ශාක්‍ය තේනුවර
* හේමසිරි ලියනගේ - රත්නසිරි වික්‍රමනායක (වික්‍රමනායක මහතාගේ පියා)
* මැණිකේ අත්තනායක - වික්‍රමනායක මහතාගේ මව
* ජනක් ප්‍රේමලාල්- වික්‍රමනායක මහතා
* සුසන්තා චන්ද්‍රමාලී - රේණුකා වික්‍රමනායක
* චමිලා පීරිස් - උපේඛා
* සනත් විමලසිරි - උපේඛාගේ සැමියා
* දීපානී සිල්වා - මල්ලිකා
* නිරෝෂන් විජේසිංහ කැප්ටන් නලින්
* හර්ෂන බෙත්මගේ - නිරෝෂන්
* වොල්ගා කල්පනී - අමන්දී
* මංපුල මොරගහ - සුරේෂ්
* ජෙහාන් ශ්‍රිකාන්ත අප්පුහාමි - ගනේෂ්
‍
## යොමු 
*සිරස ටීවී වෙත පිවිසෙන්න
දොරමඩලාව රජ මහා විහාරය

**දොරමඩලාව රජ මහා විහාරය** ශ්‍රී ලංකාවේ අනුරාධපුර දිස්ත්‍රික්කයේ මිහින්තලය ප්‍රාදේශීය ලේකම් කොට්ඨාශයට අයත් දොරමඩලාව ග්‍රාමයේ පිහිටි ඓතිහාසික වටිනාකමකින් යුත් බෞද්ධ විහාරස්ථානයක් වේ.

## ඉතිහාසය
දොරමඩලාව රජ මහා විහාරය, පණ්ඩුකාභය රජ සමයේ ඉදිකරන ලද විහාරයක් යැයි විශ්වාස කෙරේ. උන්මාද චිත්‍රා විසින් සිය සහෝදරයන්ගෙන් තම පුතු ආරක්ෂා කරනු වස් දාසියක අත පණ්ඩුකාභය කුමරු දොරමඩලාව නම් ග්‍රාමයට පිටත් කොට හැරීමේ ඉතිහාස කතාව මෙම විශ්වාසයට හේතු සාධක වී තිබේ.

## විහාරය
දොරමඩලාව විහාරයේ වූ ලෙන් විහාර ගෙය ශ්‍රී ලංකාවේ දිගම ලෙන් විහාරයක් සේ සැළකේ. ඊට අමතරව සෙල් ලිපි, ටැම් ලිපි හා ලෙන් ලිපි කිහිපයක් විහාර භූමියේ දැකගත හැකිය. එහි වූ කටාරම් කොටන ලද බ්‍රාහ්මී අක්ෂර සහිත ගල් ලෙන් හතර හා පර්වත ලිපිය වර්ථමානයේ පුරාවිද්‍යා ආරක්ෂිත ස්මාරක ලෙස සංරක්ෂණය කොට තිබේ.

## මේවාද බලන්න
*ශ්‍රී ලංකාවේ පුරාවිද්‍යා ආරක්‍ෂිත ස්මාරක ලැයිස්තුව

## මූලාශ්‍ර
ප්‍රවර්ගය:රජමහා විහාර
ප්‍රවර්ගය:ශ්‍රී ලංකාවේ ලෙන් විහාර
ප්‍රවර්ගය:අනුරාධපුර දිස්ත්‍රික්කයේ බෞද්ධ සිද්ධස්ථාන‎
ප්‍රවර්ගය:අනුරාධපුර දිස්ත්‍රික්කයේ පුරාවිද්‍යා ආරක්‍ෂිත ස්මාරක
ලක්ෂ්මන් විජේසේකර

**රවීන්ද්‍රනාත් ලක්ෂ්මන් ද අල්විස් විජේසේකර ** ( 14 මාර්තු 1948 – 12 නොවැම්බර් 2021), හෙවත් **ලක්ෂ්මන් විජේසේකර**, යනු ශ්‍රී ලාංකික ගායකයෙක්, සංගීතඥයෙක්, නළුවෙක් සේම වෙළද දැන්වීම් අධ්‍යක්ෂකවරයෙක් සහ ගුරුවරයෙකි. 

## මූලාශ්‍ර
ඔස්ටියෝපොරෝසිස්

**ඔස්ටියෝපොරෝසිස්**, යනු අස්ථි හා බැඳුණු බෝනොවන රෝගයකි.

ප්‍රවර්ගය:බෝනොවන රෝග
විටමින් D ඌනවීමක් නිසා හටගන්නා මෙම රෝගය රිකට්සියාව නමින් ද ව්‍යවහාර කෙරේ.කැල්සියම් සහ පොස්පරස් අවශෝෂණය සදහා වැදගත් වන විටමින් D ඌන වීමෙන් අස්ථි ආශ්‍රිත දුර්වල වීම, අස්ථි බිදී යාම වැනි තත්ත්වයන් ඇතිවන රෝගයකි.
කුච්චවේලි

**කුච්චවේලි** යනු ශ්‍රී ලංකාවේ, ත්‍රිකුණාමලය දිස්ත්‍රික්කය තුල පිහිටි කුඩා නගරයකි.

ප්‍රවර්ගය:ත්‍රිකුණාමලය දිස්ත්‍රික්කය
ප්‍රවර්ගය:ශ්‍රී ලංකාවේ නගර සහ ගම්මාන
එම්පයර් ස්ටේට් ගොඩනැගිල්ල

**එම්පයර් ස්ටේට් ගොඩනැගිල්ල** යනු ඇමරිකානු එක්සත් ජනපදයේ, නිව්යෝක් ජනපදයේ, නිව්යෝක් නගරයේ, මධ්‍යම මෑන්හැටන් ප්‍රදේශයේ ෆිෆ්ත් ඇවනිව් මාවතේ බටහිර 33 වන සහ 34 වන මාවත් අතර පිහිටි මහල් 102කින් සමන්විත උස් ගොඩනැගිල්ලකි.
1819

**1819** වසර (**MDCCCXIX**) යනු, ග්‍රෙගෝරියානු දින දසුන ප්‍රකාර සිකුරාදා දිනයකින් ඇරඹුනු සාමාන්‍ය අවුරුද්දක් (බැඳිය විසින් මුළු දින දසුන දක්වනු ඇත) සහ දින-12 කින් මන්දගාමී ජූලියානු දින දසුන ප්‍රකාර සෙනසුරාදා දිනයකින් ඇරඹුනු සාමාන්‍ය අවුරුද්දක් විය.
කොටසර පියංගල රජ මහා විහාරය

**කොටසර පියංගල රජ මහා විහාරය** ශ්‍රී ලංකාවේ මොණරාගල දිස්ත්‍රික්කයේ බිබිල ප්‍රාදේශීය ලේකම් කොට්ඨාශයට අයත් ඓතිහාසික වටිනාකමකින් යුත් බෞද්ධ විහාරස්ථානයක් වේ. එය බිබිල-මහියංගනය මාර්ගයේ පිහිටා තිබේ.

## ඉතිහාසය
කොටසර පියංගල විහාරයේ ඉතිහාසය අනුරාධපුර යුගය දක්වා විහිදෙන බැව් විශ්වාස කෙරේ. සද්ධර්මාලංකාරය, රසවාහිනිය, ථූපවංශය වැනි ඉතිහාස ග්‍රන්ථයන්හී මෙම පුදබිම පිළිබඳ විස්තර සඳහන් වන අතර සද්ධර්මලංකාරයෙහි, *කොටසර කීලවාපී ජනපදය* ලෙස මෙම විහාරය හඳුන්වා තිබේ. විහාරයේ වැඩ විසූ භික්ෂූන් වහන්සේ නමක් පිළිබඳව ථූපවංශයෙහි විස්තර සඳහන්ය.

## විහාර නටඹුන්
විහාර භූමිය පුරා විසිරුණු නටඹුන් රාශියක් මෙහිලා දැක ගැනීමට හැකිවේ. පුදබිමේ වූ ස්ථූපය දේවානම්පිය තිස්ස රජ සමයේ ඉදිකරවන ලද්දක් බැව් පැවසේ. 

විහාර භූමියේ දැකගැත හැකි පොළොන්නරු යුගයට අයත් ඉපැරණි දෙමහල් ගොඩනැගිල්ල, දළදා මැදුරක් ලෙස පිළිගැනේ. දන්ත ධාතූන් වහන්සේ රුගෙන පොළොන්නරුව සිට පලා ආ සුගලා දේවිය දළදා කරඬුව මෙම ස්ථානයේ වඩා හිඳවූ බව විශ්වාස කෙරේ. කෙසේ වූවද මෙම ගොඩනැගිල්ල භාවනායෝගී භික්ෂූන් වහන්සේලා වැඩ සිටි පධානඝරයක් බවට තවත් මතයක් පවතී.

## ටැම්පිට විහාරය
පුදබිමෙහි වූ ටැම්පිට විහාරය මහනුවර යුගයට අයත් වේ. එය කීර්ති ශ්‍රී රාජසිංහ රජු විසින් ඉදිකොට තිබේ. මහනුවර යුගයේ සිතුවම් වලින් සිවිලිම හා බිත්ති හැඩගන්වා ඇති අතර උළුවස්ස ගලින් නිමවා තිබෙනු දැකගත හැකි වේ.

## සංඝාවාසය
සංඝාවාසයද මහනුවර කීර්ති ශ්‍රී රාජසිංහ රජු සමයේ ඉදිකරවා තිබේ. මැද මිදුල ආදී මහනුවර යුගයේ වාස්තු ලක්ෂණ මෙහි දැකගත හැකි වේ.

## මේවාද බලන්න
*ශ්‍රී ලංකාවේ පුරාවිද්‍යා ආරක්‍ෂිත ස්මාරක ලැයිස්තුව

## මූලාශ්‍ර
ප්‍රවර්ගය:රජමහා විහාර
ප්‍රවර්ගය:මොණරාගල දිස්ත්‍රික්කයේ බෞද්ධ සිද්ධස්ථාන‎
ප්‍රවර්ගය:මොණරාගල දිස්ත්‍රික්කයේ පුරාවිද්‍යා ආරක්‍ෂිත ස්මාරක
ස්ටැෆිලොකොකස් ඕරියස්

**ස්ටැෆිලොකොකස් ඕරියස්**, යනු ව්‍යාධිජනක බැක්ටීරියාවකි.

## මූලාශ්‍ර 
ප්‍රවර්ගය:ව්‍යාධිජනක බැක්ටීරියා
හම්බන්තොට පරිපාලන දිස්ත්‍රික්කයේ ආරක්‍ෂිත පුරාවිද්‍යා ස්මාරක ලැයිස්තුව

## මූලාශ්‍ර
ප්‍රවර්ගය:හම්බන්තොට දිස්ත්‍රික්කයේ පුරාවිද්‍යා ආරක්‍ෂිත ස්මාරක
ෆැන්ටසි

**ෆැන්ටසි** යනු ඉන්ද්‍රජාල සහ වෙනත් අද්භූත (ස්වාභාවික නොවන) සංසිද්ධීන්, කතාවස්තුවට, තේමාවට සහ කතා පසුබිමට බහුලව යොදාගන්නා ප්‍රබන්ධ නිර්මාණ ප්‍රභේදයක් හෙවත් ගණයකි. එම ගණයේ ප්‍රමුඛ නිර්මාණ සඳහා උදාහරණ ලෙස ලෝඩ් ඔෆ් ද රින්ග්ස්, හැරී පොටර් සහ ගේම් ඔෆ් ත්‍රෝන්ස් සැලකිය හැක.
පුල්හීම්ස් පරීක්ෂණය

**
## පුල්හිම්ස් වෛද්‍ය පරීක්ෂණය 
** 
පුල්හිම්ස් වෛද්‍ය පරීක්ෂණය යනු යුද්ධ හමුදා සේවය සඳහා සෙබළකු හෝ නිලධාරියකු සුදුසුද යන වග වෛද්‍ය විදානුකූලව සිදු කරනු ලබන පරීක්ෂණයකි. ශ්‍රී ලංකා යුද්ධ හමුදාව තුලද මෙයභාවිතා කරනු ලබනඅතර එය කැනේඩියානු හමුදා සේවය අභාශයට ගෙන නිර්මාණය කරගෙන ඇත, මෙම පර්ක්ෂණය අනිවාර්යෙන්ම විවිධ අවස්ථාවන් වලදී හමුදා සේවයේදී කල යුතු අතර හමුදා සේවයට බැඳීම, ඉන් ඉවත් වීම. විශ්‍රාම ගැනීම්, පාඨමාලා හැදෑරීම, නිල උසස් කිරීම ඉන් කිහිපයකි. හමුදා සේවය සඳහා එක්වීමේදී අනිවාර්යෙන් හමුදා වෛද්‍ය නිලධාරියකු මෙම පර්ක්ෂණයකල යුතු අතර හමුදා රෝහලක් ලග නොමැතිනම් වෛද්‍ය බලකා නියෝජිතයකු පුද්ගලිකවම සහභාගී වී රජයේ රෝහලක වෛද්‍ය නිලධාරියකු මාර්ගයෙන් මෙම පරීක්ෂණය සිදු කරවා ගත යුතුය.
## පුල්හිම්ස් යනු කුමක්ද? 
පුල්හිම්ස් යන්න ඉංග්‍රීස් භාෂාවෙන් ලියු විට පහත අර්ථයන් දැක ගත හැක.
# P - Physical capacity - කායික යෝග්‍යතාවය  
# U - Upper limb - ඉහල ගාත්‍රා  
# L – Locomotion- ගමන් විලාශය  
# H - Hearing acuity - ඇසීමේ ප්‍රවනතාවය/ ත්‍රිවතාවය 
# E  -  left  eye Visual acuity- වම් ඇස පෙනීමේ ප්‍රවණතාවය 
# E -  Right eye Visual acuity - දකුණු ඇස පෙනීමේ ප්‍රවනතාවය  
# M – Mental Capacity-  මානසික යෝග්‍යතාවය 
# S – Stability - දරා ගැනීම/ චිත්ත වේග පාලනය 
## පුල්හිම්ස් පර්ක්ෂණයේ ප්‍රතිපල 
යුද්ධ හමුදාවට ආධුනික සෙබළකු හෝ කැඩෙට් නිලධාරියකු ලෙස සේවයට එක්වීමේදී අන්වාර්යේන්ම පුල්හිම්ස් පරීක්ෂණය ප්‍රතිපලය FE ලෙස සඳහන් විය යුතුය , FE යනු FORWARD EVERY WERE  යන්නයි. එනම් ලොව ඕනෑම රටක, ඕනෑම තැනක, ඕනෑම සටන් පෙරමුණක රාජකාරියේ යෙදවිය හැකියි යන්නයි.
ටින්

**ටින්** යනු, **Sn**&nbsp; යන සංකේතය සහිත පරමාණුක ක්‍රමාංකය&nbsp;50 ක් වන රසායනික මූලද්‍රව්‍යයකි. එය, ආවර්තිතා වගුවෙහි 14වන කාණ්ඩයෙහි ප්‍රධාන කාණ්ඩ ලෝහයකි. ටින් මූලද්‍රව්‍යය සහ එය සමීපයෙහි පිහිටන කාණ්ඩය-14 මූලද්‍රව්‍යයන් වන, ජර්මේනියම් සහ ලෙඩ් යන මූලද්‍රව්‍යයන් අතර රසායනික සමරූපතාවයක් දක්වනු ලබයි.  +2 සහ එයට වඩා ස්වල්පයක් ස්ථායි ස්වභාවයක් දක්වන +4 යන ඔක්සිකරණ තත්ත්වයන් දෙකක් ටින් මූලද්‍රව්‍යයට සතු විය හැක. ටින් යනු, සුලභ්‍යත්වය අතින් 49වන ස්ථානය ගන්නා මූලද්‍රව්‍යය වන අතර, ස්ථායි සමස්ථානික 10 කට හිමිකම් පාමින්, ආවර්තිතා වගුවෙහි වඩාත්ම ස්ථායි  සමස්ථානික සතු වන්නාවූ මූලද්‍රව්‍යය වෙයි.  රිදීවන්, ආහන්‍ය,  පශ්චාත්-ආන්තරික ලෝහයක් වන, වාතයේදී පහසුවෙන්  ඔක්සිකෘත නොවන්නාවූ සහ,  ප්‍රධාන වශයෙන් කැසිටරයිට් ඛනිජය වෙතින් ලබා ගන්නා එය, එම ඛනිජයෙහි ටින් ඔක්සයිඩ්, SnO2 ලෙසින් පවතියි.
ඈස් අ(ර්)බව්, සෝ බිලෝව් (චිත්‍රපටය)

***ඈස් අ(ර්)බව්, සෝ බිලෝව්*** යනු 2014 වසරේ නිදහස් කරන ලද ඇමරිකානු ව්‍යාජ-වාර්තා වැඩසටහන් ආකාරයේ ත්‍රාසජනක චිත්‍රපටයකි. මෙම චිත්‍රපටය ජෝන් එරික් ඩව්ඩල් සහ ඔහුගේ සොයුරු ඩ්රූ විසින් රචනා කරන ලදුව, ජෝන් විසින් අධ්‍යක්ෂණය කරන ලද්දකි. මෙය ලෙජන්ඩරි පික්චර්ස් ආයතනය විසින් නිෂ්පාදනය කර ඇති අතර යුනිවර්සල් පික්චර්ස් විසින් බෙදාහරින ලදී. මෙම ආයතන දෙක එකට එක්ව කටයුතු කල පළමු චිත්‍රපටය මෙය වේ. 2014 අගෝස්තු 22 දින සිට තෝරාගත් සිනමාහල් වලදී පළමුවරට ප්‍රදර්ශනය කරනු ලැබූ අතර, අගෝස්තු 29 සිට ලොවපුරා ප්‍රදර්ශනය කෙරිණි.
හැම්ලට්

, හැම්ලට් කුමාරයා ලෙස 1870 දී.]]
***හැම්ලට්*** ලෙස බොහෝවිට කෙටියෙන් හඳුන්වන, ***ඩෙන්මාර්කයේ කුමරා, හැම්ලට්ගේ ඛේදවාචකය*** යනු විලියම් ෂේක්ස්පියර් විසින් රචිත ශෝකාන්තයකි. 1599 සහ 1602 අතර නොදන්නා කාලකදී ඔහු විසින් මෙය රචනා කර ඇත. මෙහි කතාව ඩෙන්මාර්ක් රාජධානිය තුල සිදුවන්නකි. මෙම නාට්‍යයෙන් ඉදිරිපත් කරනුයේ තම බාප්පා වන ක්ලෝඩියස්ගෙන් පලිගැනීම සඳහා පොළඹවන ලද හැම්ලට් කුමාරයාගේ කතාවයි. ක්ලෝඩියස් විසින් ඔහුගේම සොහොයුරා වන හැම්ලට් රජු (හැම්ලට් කුමාරයාගේ පියා) ඝාතනය කර ඔහුගේ බිරිඳ (හැම්ලට් කුමාරයාගේ මව) විවාහ කර ගැනීම මගින් ඩෙන්මාර්කයේ සිහසුන උරුම කර ගනී. *හැම්ලට්* යනු ෂේක්ස්පියර් විසින් රචනා කරන ලද දීර්ඝතම නාට්‍යයයි.

ප්‍රවර්ගය:විලියම් ෂේක්ස්පියර්
ඔලිම්පස් කන්ද

**ඔලිම්පස් කන්ද** (; ; **ඔලිම්පොස්** ලෙස අක්ෂර පරිවර්තිත සහ ග්‍රීක සිතියම්වල **ඔරොස් ඔලිම්පොස්** ලෙස හැඳින්වෙන), ග්‍රීසියේ උසම කන්ද වන අතර බෝල්කන් රටවල්වල දෙවන උසම කන්ද ද වෙයි. තෙසලොනිකියට 80km (50mi) නිරිත දිගින්, පීරියා සහ ලැරිසා කලාපීය ඒකක අතරමැද, තෙසලිය සහ මැසිඩෝනියාව මගින් මායිම් වන ඔලිම්පස් ප්‍රදේශය තුළ එය පිහිටා ඇත. මුදුන් 52ක්, ගැඹුරු දුර්ග මාර්ග සහ සුවිශේෂී ජෛව විවිධත්වයකින් ඔලිම්පස් කඳුවැටිය සමන්විත වෙයි. "නාසය" යන තේරුම සහිත *මිටිකාස්* නමින් හැඳින්වෙන උස්ම මුදුන මීටර් 2,919 (අඩි 9,570) ක් උසැති වෙයි. භූ විෂමතා ප්‍රමුඛත්වයන්ට අනුකූලව එය යුරෝපයේ උසම කඳු මුදුන් අතුරින් එකක් වෙයි.   

## අමතර අවධානයට 
ග්‍රීක මිත්‍යා කථාවලට අනුව දෙවිවරුන්ගේ වාස භූමිය මෙය වේ.
* List of mountains in Greece
* Sacred mountains
* Mount Olympus Water & Theme Park

## සටහන් 
## මූලාශ්‍ර 
## බාහිර සබැඳි 
*  
* 
* 
*    



ප්‍රවර්ගය:ග්‍රීසිය
ආමාශය

★ උදර කුහරයේ ඇති "J " හැඩැති විස්තෘත පැසකි.
★ ආමාශයේ අභ්‍යන්තර පෘෂ්ඨය ඉතා විශාල වශයෙන් නැමී ඇති අතර ,ඒවා තුළ කුහර දක්නට තිබේ.
★ මේවා ආමාශයික ග්‍රන්ථි කරා යොමුව ඇත .
★ ආමාශයික ග්‍රන්ථි තුළ සෛල වර්ග තුනක් දක්නට ලැබේ.
★ ඒවා නම් ශ්ලේෂ්මල සෛල ,ප්‍රධාන සෛල හා පාර්ශ්වික සෛල වේ.
★ ආමාශ බිත්තිය විශාල වශයෙන් ඇදෙනසුලුවේ.
★ ආමාශයේ විදුර කොටස කුඩා අන්ත්‍රය සමග සම්බන්ධ වේ.
★ අන්නශ්‍රෝතය හා ආමාශය අතර ඇති සන්ධියේ හෘදාසන්න වක්‍ර පිධානය හමු වේ.
★ ආමාශය හා  ක්ෂුද්‍රාන්තය අතර සන්ධියේ ආලාරවක්‍ර පිධානය ඇත.
★ ඒවා වෘත්තාකාර සිනිදු පේශිවලින් සෑදී ඇත.
★ මේ අවයව හරහා ද්‍රව්‍ය ගමන යාමනයට  මේ  වක්‍ර පිධාන  උදවු වේ.

## ආමාශයේදී ආහාරයට වන දේ
ආමාශයික යුෂයේ අඩංගු එන්සයිම 2 කි.
# පෙප්සීන් 
# රෙනින්
ආමාශය තුල සිදුවන රසායනික ජීරණය ආමශයික ග්‍රන්ථි මගින් ස්‍රාවය වන ආමශයික යුෂයේ අඩංගු සංඝටක මගින් සිදු වේ.
ආමශයික යුෂය ස්‍රාවය වීම ස්වයංසාධක ස්නායු පද්ධතියෙන් හා හෝර්මෝන මගින් සිදු වේ.

පෙප්සීන් මගින් ප්‍රෝටින් පොලිපෙප්ටයිඩ් බවට ජීර්ණය කරයි.
රෙනින් මගින් කිරි කැටි ගැසීම සිදු කරයි.ඒය සිදු වන්නේ කුඩා ළමයින්ගේ ය.
මෙහි ආහාර පැය 3ක් පමණ රදවා ගනියි.මේ සදහා **ආලාර චක්‍ර පිදානය** උපකාරී වේ.
ජීර්ණය අවසන් වූ පසු ආලාර චක්‍ර පිදානය විවර වී වරින් වර **ආමලසය** ක්ෂුද්‍රාන්තය ට ඇතුලු වේ.
මාතර පරිපාලන දිස්ත්‍රික්කයේ ආරක්‍ෂිත පුරාවිද්‍යා ස්මාරක ලැයිස්තුව

## මූලාශ්‍ර
ප්‍රවර්ගය:මාතර දිස්ත්‍රික්කයේ පුරාවිද්‍යා ආරක්‍ෂිත ස්මාරක
අන්තර්පාදක ලිංගික චර්යාව

**ගල් කැපීම** ලෙසින්ද හැඳින්වෙන, **අන්තර්පාදක ලිංගික චර්යාව** යනු, ප්‍රවේශන-නොවන ලිංගික චර්යා ක්‍රමයක් වන අතර, මෙහිදී පුරුෂයා විසින් ඔහුගේ හවුල්කරුගේ කලවා දෙක අතරට ඔහුගේ ශිෂ්නය ස්ථානගත කොට (බොහෝ විට ස්නේහනය සහිතව ), ඇතිල්ලීම සිදුවීමට තෙරපනු ලැබේ.

## විෂමලිංගිකතාව
ලිංගික අධ්‍යාපනයේදී  සහ  ගැටවරයන්ගේ ලිංගික පරික්ෂණ වලදී, අන්තර්පාදක ලිංගික චර්යාව විස්තර කෙරෙනුයේ,  ගර්භණීභාවය  වලක්වාලීමේ හෝ කන්‍යාභාවය රැකගැනීමේ ක්‍රමයක් ලෙසිනි. ස්ත්‍රී ලිංගිකත්වය පිළිබඳව ෂෙය හයිට්ගේ  1976 සහ 1981 පර්යේෂණ අනුව සොයාගෙන ඇත්තේ,  අන්තර්පාදක ලිංගික චර්යාව ඔස්සේ  භගමණිය උත්තේජනය කිරීම මගින්, සුරතාන්තය සාක්ෂාත් කරගැනුමට සමහරක් වැඩිහිටි කාන්තාවන් සමත්ව ඇති බවයි.  ජපානයෙහි සොමටා ලෙසින් හැඳින්වෙන්නේ විෂමලිංගික අන්තර්පාදක ලිංගික චර්යාවෙහි විභේදනයකි.

## ආශ්‍රිත
## බාහිර සබැඳි 
* ප්‍රී-මැරිටල් ඉන්ටර්කෲරාල් සෙක්ස් නෝන් ඈස් සෝමා ඉන් සූලු ට්‍රැඩිෂන් 
* ඩාන් සැවෙජ් ඔන් ඒබ්‍රහම් ලින්කන් ඇන්ඩ්  ෆෙමරල් ඉන්ටර්කෝර්ස් (තුන්වන ලිපිය)

ප්‍රවර්ගය:ලිංගික හැසිරීම්
ප්‍රවර්ගය:එල්ජීබීටී
ජැක් ද රිපර්

**ජැක් ද රිපර්** යන නාමය ලබාදී ඇත්තේ ප්‍රසිද්ධ මිනීමරුවෙකුටයි. 1888 වසරේදී හා ඒ ආසන්නයේදී බ්‍රිතාන්‍යයේ ලන්ඩන් නගරයේ වයිට්චැපල් දිස්ත්‍රික්කයේ දිළිදු ප්‍රදේශ ආශ්‍රිතව මොහු ජීවත් වූවායැයි සැලකේ.
අපරාධය හා දඬුවම

**අපරාධය හා දඬුවම** (, ) යනු රුසියානු ලේඛක ෆ්යොදෝර් දොස්තෙයෙව්ස්කි විසින් රචිත නවකතාවකි. එය පළමුවරට 1866 දී ද රෂියන් මැසෙන්ජර් නමැති සාහිත්‍ය සංග්‍රහයේ පළවූ අතර පසුව පොතක් ලෙස මුද්‍රණ ද්වාරයෙන් නිකුත් විය. එය, දොස්තොයෙව්ස්කිව සයිබීරියාවට පිටුවහල් කරන ලදුව, එහි ගතකළ දස වසරකට පසු, නැවත පැමිණීමෙන් අනතුරුව ඔහු විසින් සම්පූර්ණ කරනු ලැබූ දෙවන නවකතාව විය. අපරාධය හා දඬුවම ලෝක සාහිත්‍යය තුළ අග්‍රගණ්‍ය ස්ථානයක ලා සළකනු ලබයි.

## කතා සාරාංශය
රැස්කොල්නිකොව්, පීටර්ස්බර්ග් නුවර විශ්වවිද්‍යාලයක අධ්‍යාපනය ලබන සිසුවෙකි. නමුත් මුදල් අගහිඟකම් නිසා කතාව ආරම්භ වන විට ඔහුගේ විශ්වවිද්‍යාල ගමන නතර වී තිබෙයි. මේ නිසා තමා සතු යම් යම් වටිනා වස්තු, ඇලියෝනා අයිවනොව්නා නම් මුදල් පොලියට දෙන මහළු ගැහැණියක ළඟ උකසට තබා මුදල් ලබා ගැනීමටත්, තම මව සහ සොහොයුරිය ගමෙහි සිට මුදල් එවන තුරු බලා සිටීමටත් ඔහුට සිදුවෙයි. මේ අතරතුරදී යම් භයානක සැලැස්මක් ඔහුගේ සිත තුළ දිවයමින් පවතී. 

ඇලියෝනා අයිවනොව්නා ඉතා ලෝභී, සටකපට සහ දැඩි කාන්තාවක වන අතර, රැස්කොල්නිකොව් ඇය හමුවී ඔරලෝසුවක් උකසට තබා මුදල් රැගෙන එන අතරතුර දී බිර වීදුරුවක් බිමට තැබෑරුමකට ගිය අවස්ථාවේ මාමිලාඩොව් නම් මිනිසෙකු ඔහුට හමුවේ. දැඩි ලෙස බීමට ඇබ්බැහි වී සිටින මාමිලාඩොව්, රැස්කොල්නිකොව්ට තමා සහ තම පවුල පිලිබඳ විස්තර පවසයි. ඔහුගේ සෝනියා නම් දියණිය පත්ව සිටින අවාසනාවන්ත තත්ත්වය පිළිබඳව රැස්කොල්නිකොව් විශේෂයෙන් කම්පා වෙයි. 

මේ අතර රැස්කොල්නිකොව්ට තම මවගෙන් ලිපියක් ලැබෙන අතර එහි සඳහන් වන්නේ ඔහුගේ සොයුරිය ඩුන්යා, පීටර්ස්බර්ග්හි නීති උපදේශකයෙකු වන පීටර් පෙට්‍රොවිච් ලූෂින් සමඟ විවාහ වීමට අදහස් කරගෙන සිටින බවයි. ඩුන්යා, මාෆා පෙට්‍රොවුනා නම් කාන්තාවකගේ නිවසට ගොස් ඇගේ දරුවන්ට ඉගැන්වීම් සිදු කරන අතර දී මාෆා පෙට්‍රොවුනාගේ සැමියා වන ස්විඩ්‍රිගේයිලොවූ, ඩුන්යාට අයුතු යෝජනා ඉදිරිපත් කළ බැව් ප්‍රසිද්ධියට පත් වීමෙන් ඇගේ කීර්තියට හානි වී ඇති බැවින් මේ විවාහ යෝජනාව ඇයට ආශිර්වාදයක් බවත්, තම සොහොයුරාගේ යහපත උදෙසා එම ධනවත් නීති උපදේශකයා සමඟ විවාහ වීමට ඇය ඉඳුරා කැමැත්ත පළ කළ බවත් රැස්කොල්නිකොව් මැතිණිය තම ලිපියෙන් වැඩි දුරටත් දන්වා එවයි.          

           

ප්‍රවර්ගය:නවකතා
ප්‍රවර්ගය:සාහිත්‍යය
ප්‍රවර්ගය:රුසියානු සාහිත්‍යය
ප්‍රවර්ගය:ලෝක සාහිත්‍යය
2016 එක්සත් ජනපද ජනාධිපතිවරණය

**ඇමරිකා එක්සත් ජනපදයේ ජනාධිපතිවරණ මැතිවරණය 2016,** යනු 2016 නොවැම්බර් 8 වැනිදා, අඟහරුවාදා දින පැවැත්වූ එක්සත් ජනපදයේ 58 වැනි සිව්වාර්ෂික ජනාධිපතිවරණය යි.

=මූලාශ්‍ර=
ශ්‍රී ලංකාවේ ඔලිම්පික් සහභාගිත්වය

ශ්‍රී ලංකාව පළමු වරට ඔලිම්පික් ක්‍රීඩා උළෙලකට සහභාගී වූයේ 1948 වසරේදී ය. 1976 වසරේදී හැරුණු විට, 1948 සිට මෙතෙක් පැවති සියලුම ගිම්හාන ඔලිම්පික් ක්‍රීඩා සඳහා ශ්‍රී ලංකාව සිය ක්‍රීඩක ක්‍රීඩිකාවන් සහභාගී කරවා ඇත. ශ්‍රී ලංකාව කිසිදු සීත සෘතු ඔලිම්පික් ක්‍රීඩා උළෙලකට සිය සහභාගීත්වය දක්වා නොමැත.

ඔලිම්පික් ඉතිහාසය තුල ශ්‍රී ලංකාව ඔලිම්පික් පදක්කම් දෙකක් හිමිකරගෙන ඇති අතර, ඒ දෙකම මලල ක්‍රීඩා සඳහා වන රිදී පදක්කම් වේ.

ශ්‍රී ලංකා ජාතික ඔලිම්පික් කමිටුව 1937 වසරේදී පිහිටවනු ලැබූ අතර, එම වසරේදීම එය ජාත්‍යන්තර ඔලිම්පික් කමිටුව විසින් පිළිගන්නා ලදී. ශ්‍රී ලංකාවේ 1972 වසර දක්වා හැඳින්වූ නාමය සිලෝන් *(Ceylon)* වූ බැවින් එම වසර දක්වා ශ්‍රී ලංකාවේ ඔලිම්පික් දේශීය කේතය ලෙස CEY අනුගත කර තිබුණි. 1972 වසරෙන් පසු ශ්‍රී ලංකාවේ දේශීය කේතය ලෙස SRI භාවිත වේ.

## පදක්කම්ලාභීන්ගේ ලැයිස්තුව
ප්‍රවර්ගය:ඔලිම්පික්
බෝර් ආකෘතිය

පරමාණු වල ශක්ති මට්ටම් පිළිබදව ඉදිරිපත් වූ ආකෘතියකි. නීල්ස් බෝර් විසින් ඉදිරිපත් කරන ලදී.
බෝර් ආකෘතිය උපකල්පන තුනක් මත පදනම් වේ.
#හයිඩ්‍රජන් පරමාණුවේ ඉලෙක්ට්‍රෝන යම් නිශ්චිත ශක්තිවලට අනුරූප නිශ්චිත අරය වලින් යුතු කක්ෂවල පවතී.
#අනුදත් (permitted) කක්ෂයක පවතින ඉලෙක්ට්‍රෝනයකට නිශ්චිත ශක්තියක් ඇති අතර අනුදත් ශක්ති අවස්ථාවක පවතී. අනුදත් ශක්ති අවස්ථාවක ඇති ඉලෙක්ට්‍රෝනයක් ශක්තිය නිකුත් නො කරන බැවින් එය සර්පිලාකාර පථයක ගමන් කර න්‍යෂ්ටියට නො වැටේ.
#එක් අනුදත් ශක්ති අවස්ථාවක සිට වෙනත් අවස්ථාවකට සංක්‍රමණය වීමේ දී පමණක් ඉලෙක්ට්‍රෝනය විසින් ශක්ති අවශෝෂණය හෝ විමෝචනය හෝ කෙරේ. මෙම ශක්තිය අවශෝෂණය හෝ විමෝචනය හෝ කෙරෙන්නේ ෆෝටෝන (photon) වශයෙනි.

ප්‍රවර්ගය:රසායන විද්‍යාව
විද්‍යුත් සෘණතාව

අණුවක පවතින බන්ධනයක දී ඉලෙක්ට්‍රෝන තමා දෙසට ආකර්ෂණය කර ගැනීමේ හැකියාව මූලද්‍රව්‍යයෙන් මූලද්‍රව්‍යයට වෙනස් වේ. ප්‍රමාණාත්මක ව ප්‍රකාශ කළ මෙම හැකියාව මූලද්‍රව්‍යයක **විද්‍යුත් ඍණතාව** ලෙස හැඳින් වේ.

විද්‍යුත් ඍණතාව විවිධ පරිමාණවලට අනුව ප්‍රකාශ කර ඇත. පෝලින් පරිමාණයට අනුව එක් එක් මූලද්‍රව්‍යය සඳහා නිශ්චිත විද්‍යුත් ඍණතා අගයක් ප්‍රකාශ කර ඇති මුත් යම් මූලද්‍රව්‍ය පරමාණුවක විද්‍යුත් ඍණතාව එම පරමාණුවේ පරිසරය (මුහුම්කරණය, ආරෝපණය, ඔක්සිකරණ අංකය) මත වෙනස් වේ.

ප්‍රවර්ගය:රසායන විද්‍යාව
ඉලෙක්ට්‍රෝන බන්ධුතාව

වායුමය මූලද්‍රව්‍ය පරමාණුවක් එක් ඉලෙක්ට්‍රෝනයක් ලබා ගෙන වායුමය ඒක සෘණ අයනයක් බවට පත් වීමේ දී සිදු වන ශක්ති විපර්යාසය **ඉලෙක්ට්‍රෝන බන්ධුතාව** නමින් හැඳින්වේ.

බොහෝ මූලද්‍රව්‍යවල පළමු වන ඉලෙක්ට්‍රෝන බන්ධුතාව ඍණ අගයක් ගනියි. එයට හේතුව එකතු වූ ඉලෙක්ට්‍රෝනය න්‍යෂ්ටික ආරෝපණය මගින් ආකර්ෂණය කිරීම යි. දෙවන ඉලෙක්ට්‍රෝන බන්ධුතාව සැම විටම ධන අගයක් ගනියි. එයට හේතුව දැනටමත් ඍණ ආරෝපිත අයනයකට ඍණ ආරෝපිත ඉලෙක්ට්‍රෝනයක් එකතු වී තිබීම යි.

ආවර්තයක් ඔස්සේ වමේ සිට දකුණට යාමේ දී න්‍යෂ්ටික ආරෝපණය වැඩි වන අතර පරමාණුක අරය අඩු වේ.     එබැවින් අයනීකරණය ශක්තිය වැඩි වේ. එම නිසා ආවර්තයක් ඔස්සේ වමේ සිට දකුණට යාමේ දී කැටායන සෑදීමේ ප්‍රවණතාව අඩු වන අතර ඔක්සිහාරකයක් ලෙස ක්‍රියා කිරීමේ හැකියාව ද අඩු වේ. එසේ ම ආවර්තයක් ඔස්සේ වමේ සිට දකුණට යාමේ දී ඇනායන සැදීමේ හැකියාව වැඩි වන අතර ඔක්සිකාරකයක් ලෙස ක්‍රියා කිරීමේ හැකියාව ද වැඩි වේ.

ප්‍රවර්ගය:රසායන විද්‍යාව
ඇරැව්වල

**ඇරැව්වල** යනු බස්නාහිර පළාතේ, කොළඹ දිස්ත්‍රික්කයේ, කැස්බෑව මැතිවරණ කොට්ථාශයට අයත් ගම්මානයකි. මෙම ගම්මානය කොළඹ නගරයේ සිට හයිලෙවල් මාර්ගය (A4) ඔස්සේ කිලෝමීටර් 20ක් පමණ දුරින් පිහිටා ඇත.

## ඇරැව්වල ගම
කැස්බෑව නගර සභාවේ බල ප්‍රදේශය තුල ඇරැව්වල ග්‍රාමය පිහිටා ඇත. එය කැස්බෑව ප්‍රාදේශීය ලේකම් කොට්ටාශය යටතේ ග්‍රාම නිලධාරී වසම් තුනකට බෙදා ඇත. කෘෂිකාර්මික ජීවන රටාවක් සහිත ගම්මානයක් වුවත් කොළඹ නගරයට ආසන්න ග්‍රාමයක් බැවින් එය වර්තමානයේ අර්ධ නාගරීකරණ ලක්ෂණ සහිතව සංවර්ධනය වී ඇත. නිමි ඇඳුම්, සුපිරි වෙළදසැල්, ආහාර පාන අලෙවිසල්, කර්මාන්ත ශාලා, පුද්ගලික අධ්‍යාපන ආයතන (ජාත්‍යන්තර පාසල්), ආදී පහසුකම් වර්තමානයේ වන විට එහි දක්නට ඇත. මහරගම, පන්නිපිටිය, කොට්ටාව, පිළියන්දල, බෝකුන්දර, වැනි නගර ඇරැව්වලට ආසනයෙන් පිහිටා ඇත. ඇරැව්වල පාරම්පරික පහත රට තොවිල්, යාතුකර්ම වලට ප්‍රසිද්ධය. සෞභාග්‍යය, වැස්ස, රෝග නිවාරණය, හා සශ්‍රීකත්වය පතා වාර්ෂිකව ගම්මඩුව ශාන්තිකර්මය සංවිධානය කරනු ලබයි.  ඇරැව්වල නන්දිමිත්‍ර නැමති ප්‍රවීණ සුප්‍රසිද්ධ කෙටි හා නවකතා කරුවානන්ගේ ගම ලෙස ඇරැව්වල වඩාත් ප්‍රචලිතය.

## ග්‍රාම නිලධාරී වසම්
* ඇරැව්වල උතුර (ග්‍රාම නිලධාරී වසම 581 D)
* ඇරැව්වල නැගෙනහිර (ග්‍රාම නිලධාරී වසම 581)
* ඇරැව්වල බටහිර (ග්‍රාම නිලධාරී වසම 581A)

## ඇරැව්වල මංසන්ධිය
ඇරැව්වල තුන් මං සන්ධියකි. එය මහරගම නගරය දක්වාත්, පිළියන්දල නගරය දක්වාත්, පන්නිපිටිය-මොරකැටිය හයිලෙවල් මාර්ගය දක්වාත් විහිදී යයි. බස් මාර්ග අංක 341මහරගම-පිළියන්දල , 341/2 - මහරගම-බෝකුන්දර /වෑවල, 212/341 මහරගම-මකුළුදූව, යන බස් මාර්ග ඇරැව්වල මංසන්ධිය හරහා දිවේ. 

## ඇරැව්වල වැදගත් ස්ථාන
* ඇරැව්වල පුරාණ විහාරස්ථානය
* සිරි විජය නන්දනාරාමය (එගොඩවත්ත පන්සල)
* සිරි විජය සිරිවර්ධනාරාමය (දූවේ පන්සල)
* විද්‍යාලෝක මහා විද්‍යාලය
* ඇරැව්වල ධර්මපාල විද්‍යාලය
* ලින්ඩ්ෆීල්ඩ් ජාත්‍යන්තර පාසල
* ආර්පිකෝ ඩේලි සුපිරි වෙළඳසල
* කලර්සෝන් ආයතනය
* ඇරැව්වල මානෙල් කඩේ(අවුරුදු 100කට වඩා පරණ)

## යොමු
ප්‍රවර්ගය:කොළඹ දිස්ත්‍රික්කය
ප්‍රවර්ගය:කැස්බෑව ප්‍රාදේශීය ලේකම් කොට්ඨාසය
ප්‍රවර්ගය:කැස්බෑව
ප්‍රවර්ගය:ශ්‍රී ලංකාවේ නගර සහ ගම්මාන
ලුසියානෝ මරෙන්සි

**ලුසියානෝ මරෙන්සි** (), යනු ඉතාලි ජාතික බිතු සිතුවම් පිළිබඳ විශේෂඥයෙකි.මෙතුමා 1967 වසරේදී ශ්‍රී ලංකාවට පැමිණ විනාශ වූ සීගිරි බිතු සිතුවම් රැසක් සාර්ථකව යලි ප්‍රතිසංස්කරණය කලේය

## ආශ්‍රිත
* සීගිරිය

## මූලාශ්‍ර
ප්‍රවර්ගය:ඉතාලි ජාතිකයෝ
යැන්ඩේක්ස්

**Yandex**යැන්ඩේක්ස් ()යනු රුසියාවේ 60% වෙළද පොළ කොටස් හිමි අන්තර්ජාල කටයුතු කරන සමාගමකි.සුප්‍රසිද්ද ගුගල් සමාගම සමග තරගකාරී ලෙස කටයුතු කරනු ලබයි යැන්ඩේක්ස් රුසියාවේ ඇති ජනප්‍රියතම සෙවුම් යන්ත්‍රය යි. අන්තර්ජාලය පදනම් කරගත් සේවාවන් කීපයක්ම ඔවුන් පවත්වාගෙන යනු ලබයි. යැන්ඩේක්ස් මේල් ඔවුන්ගේ තවත් එක් සේවාවකි. Comscore.com ට අනුව ලොව 4 වෙනි ස්ථානය හිමිවන්නේද යැන්ඩේක්ස් සෙවුම් යන්ත්‍රයටය.ඇලෙක්ස් වර්ගීකරණයට අනුව 2015 නොවැම්බර් වන විට යැන්ඩේක්ස්  yandex.ru ඇලෙක්සා 19 ලෙස ශ්‍රේණිගතව  ඇත.
### මුලාශ්‍රයන්
වැන්ඩවාල් බල

අණු අතර පවත්නා සියලූ ම වර්ගවලට අයත් අන්තර් අණුක බල පොදුවේ **වැන්ඩවාල් බල** ලෙස හැඳින්වේ. මෙම වැන්ඩවාල් බල,   ආකර්ශණ බල හෝ විකර්ශණ බල හෝ විය හැකිය. මෙම  ආකාර පහකට වර්ග කළ හැකි ය.
 ක්ලෝරයිඩ් අණු දෙකක් අතර ඇතිවන ද්විධ‍්‍රැව - ද්විධ‍්‍රැව අන්තර්ක‍්‍රියාව]]
*අයන - ද්විධ‍්‍රැව අන්තර්ක‍්‍රියා
*ද්විධ‍්‍රැව - ද්විධ‍්‍රැව අන්තර්ක‍්‍රියා සහ හයිඩ‍්‍රජන් බන්ධන
*අයන - පේ‍්‍රරිත ද්විධ‍්‍රැව අන්තර්කි‍්‍රයා
*ද්විධ‍්‍රැව - පේ‍්‍රරිත ද්විධ‍්‍රැව අන්තර්ක‍්‍රියා
*අපකිරණ (ලන්ඩන්) බල

## අයන-ද්විධ්‍රැව අන්තර්ක්‍රියා 
යම් කැටායනකට හෝ ඇනායකට ධ‍්‍රැවීය අණුවක් ආකර්ෂණය වීමේ දී මෙම අන්තර්කි‍්‍රයා ඇති වේ. මෙම අන්තර්කි‍්‍රයාවල ප‍්‍රබලත්වය අයනවල ප‍්‍රමාණය, ආරෝපණය සහ ද්විධ‍්‍රැවයේ විශාලත්වය මත රඳා පවතී.

## ද්විධ්‍රැව-ද්විධ්‍රැව අන්තර්ක්‍රියා 
ස්ථිර ද්විධ‍්‍රැවයක් සහිත අණු අතර මෙම බන්ධන ඇති වේ.

උදා :- I♭+-H♭- --- I♭+-H♭-
: H♭+-Cl♭- --- H♭+-Cl♭-

## හයිඩ්‍රජන් බන්ධන 
ෆ්ලූවොරීන්/ක්ලෝරීන්/නයිට්‍රජන් වැනි එකසර ඉලෙක්ට්‍රෝන යුගලක් හෝ යුගල් කිහිපයක් හෝ සහිත විද්‍යුත් ඍණ පරමාණුවකට (X) සහසංයුජ ව බැඳුණු හයිඞ්රජන් පරමාණුවක් හා ෆ්ලූවොරීන්/ක්ලෝරීන්/නයිට්රජන් වැනි එකසර ඉලෙක්ට්‍රෝන යුගලක් හෝ යුගල් කිහිපයක් හෝ සහිත වෙනත් විද්‍යුත් ඍණ පරමාණුවක් (‍Y) අතර හට ගන්නා විශේෂ ආකාරයක ඉලෙක්ට්‍රොනික අන්තර්කි‍්‍රයාවක් හයිඩ්‍රජන් බන්ධනය ලෙස හැඳින්වේ. මෙම අන්තර්කි‍්‍රයාව පහත පරිදි දැක්විය හැකි ය.
:X♭--H♭+ --- Y♭-

## අයන - පේ‍්‍රරිත ද්විධ‍්‍රැව අන්තර්කි‍්‍රයා 
අයනයක් වැනි ආරෝපිත අංශුවක්, ආරෝපණයක් රහිත නිර්ධ‍්‍රැවීය අණුවක් (උදා: උච්ච වායු අණුවක්) ආසන්නයේ ඇති විට පරමාණුවේ හෝ අණුවෙහි ඉලෙක්ට්‍රෝන වලාව විකෘති වේ.

උදා :- ජලීය පොටෑසියම් අයඩයිඩ් වල දිය කළ I2 මගින් I3- අයන ඇති වීම.

## ද්විධ‍්‍රැව - පේ‍්‍රරිත ද්විධ‍්‍රැව අන්තර්කි‍්‍රයා 
මෙම වර්ගයේ අන්තර්කි‍්‍රයා ආරෝපණයක් රහිත නිර්ධ‍්‍රැවීය ප‍්‍රභේද හා ධ‍්‍රැවීය ප‍්‍රභේද අතර හට ගනී.

උදා :- O2, I2, Xe වැනි නිර්ධ‍්‍රැවීය ප‍්‍රභේදවල ජලයේ දිය වීම.

## අපකිරණ බල (ලන්ඩන් බල හෝ ලන්ඩන් අපකිරණ බල) 
නිර්ධ‍්‍රැවීය අණු හෝ පරමාණු අතර පවත්නා අන්තර් කි‍්‍රයා අපකිරණ බල ලෙස හැඳින්වේ.  ඕනෑ ම නිර්ධ‍්‍රැවීය අණුවක් එහි ඉලෙක්ට්‍රෝන වලාව ක්ෂණික විකෘතිතාවකට පත් වීමෙන් තාවකාලික ව ධ‍්‍රැවීකරණයට ලක් විය හැකි ය. එම අණුවේ ධ‍්‍රැවීයතාව හේතුවෙන් තවත් නිර්ධ‍්‍රැවීය අණුවක් තාවකාලික ව ධ‍්‍රැවීය විය හැකි ය. එ වැනි අණු අතර පවත්නා අන්තර්ක‍්‍රියා අපකිරණ බල ලෙස හැඳින්වේ. එ වැනි බල සියලූ ම අණු අතර ඇති වේ. සාමාන්‍යයෙන් සියලූ ම වර්ගවලට අයත් වැන් ඩ‘ වාල්ස් බල අතර දුබල ම ආකාරය වනුයේ අපකිරණ බලයි. කෙසේ වෙතත් ද්විධ‍්‍රැව - ද්විධ‍්‍රැව අන්තර්කි‍්‍රයා ඉක්මවා යන අපකිරණ බල පවතින අවස්ථා ද ඇත.

## ආශ්‍රිත 
## බාහිර සබැඳි 
*  වැන් ඩ' වාල්ස් බල හඳුන්වාදීමේ විස්තර

ප්‍රවර්ගය:රසායන විද්‍යාව
WT1190F

**WT1190F** (UDA34A3 හෝ UW8551D) යනු ප්‍රථිවියෙන් ‍යවනු ලැබූ කුඩා ප්‍රමාණයේ කෘත්‍රිම චන්ද්‍රිකාවකි. කාලයකට පෙර එය අභ්‍යවකාශයේදී අක්‍රීය වී ඇත. දැන් එම චන්ද්‍රිකාවේ කොටස් අභ්‍යවකාශයේ සුන්බුන් වශයෙන් පවතින අතර නවතම සොයාගැනීම අනුව එය ප්‍රථිවිය දෙසට කඩාවැටෙමින් පවතී. යුරෝපීය අභ්‍යවකාශ නියෝජිතායතනයේ (European Space Agency ) නීර්ණය කිරීම් වලට අනුව 2015 නොවැම්බර් 13 වන දින උදෑසන 11.48 ට පමණ ශ්‍රී ලංකාවේ දකුණු දිග මුහුදු කලාපයට කඩා වැටීමට හැකි බවට නිගමනය කර තිබුණත් එය පෘථිවි වායු ගෝලයට ඇතුළුවීමත් සමග ගිනිගෙන විනාශ වී ගියේය. 

මෙම අභ්‍යවකාශ සුනබුන් පළමු වරට නීඊක්ශනය කරනු ලැබුවේ 2013 පෙබරවාරි මස 18 වන දින, නුදුරු අහසේ ඇති අභ්‍යවකාශ වස්තූන් නිරීක්ශනය කිරීම සඳහා වූ කැට්ලිනා ස්කයි සර්වේ (Catalina Sky Survey) නැමැති ව‍යාපෘතියේ නිරීක්ශකයන් මගිනි. ඉන් පසුව එය සොයාගැනීමට නොහැකි වී ඇති අතර, නැවතත් 2013 නොවැම්බර් 29 වන දින එම අභ්‍යවකාශ වස්තුව නිරීක්ශණය කිරීමට හැකිවී ඇත. එදායින් පසුව නැවත එය නිරීක්ශණය කිරීමට හැකිවී තිබෙන්නේ 2015 ඔක්තෝබර් මස 03 වන දින පෙර මෙම වස්තුව නිරීක්ශණය කරන ලද කණ්ඩායමටමයි. සාමාන‍යයෙන් මෙම කණ්ඩායම තමන්ගේ නිරීක්ශණ තොරතුරු ඇමරිකාව මූලික කොටගෙන පිහිටුවා ඇති කුඩා ග්‍රහ වස්තු පිළිබඳව මධ්‍යස්තානය (Minor Planet Center) සමග බෙදාගන්නා අතර, මොවුන් සුපුරුදු ලෙසටම මෙම වස්තුව පිළිබඳව කුඩා ග්‍රහ වස්තු පිළිබඳ මධ්‍යස්තානය වෙත දැනුම් දී ඇත. තවද මෙය පිළිබඳ සමහරක් තොරතුරු කුඩා ග්‍රහ වස්තු පිළිබඳ මධ්‍යස්තානයේ හිමිකරු වන ජාත්‍යන්තර අභයවකාශ විද‍යාඥයින්ගේ සංගමය (International Astronomical Union) විසින් සුරක්ශිතව තබාගෙන ඇති බවට සමහර පාරශවයන් විශ්වාස කරති. එසේම පෙර කරනලද කක්ශීය ගණනය කිරීම් වලට අනුව එය චන්ද්‍රයාට ඇති දුර තරම් වූ දෙගුනයක් දුරකින් නියත ඉලිප්සීය කක්ශයක ගමන් කරන බවයි නිගමනය කර තිබුනේ.

තවද, 2009 මැද භාගයේදී තාවකාලික චන්ද්‍රිකාවක් ලෙස UWAIS නැමැති (පෙර නම) නමකින් ප්‍රථිවිය වටා මෙය කක්ශගත කෙරුණු අතර අපේක්ෂා කරන ලද කාර්යන් මෙම චන්ද්‍රිකාව මගින් ඉටු කිරීමට නොහැකි වීම නිසා යුරෝපීය අභ‍යවකාශ නියෝජිතායතනය මෙම චන්ද්‍රිකාවේ මෙහෙයුම් කටයුතු හමාර කර තිබිණි.

යුරෝපීය අභ්‍යවකාශ නියෝජිතායතනය කරන ලද බොහෝ නිරීක්ශන අනුව එය දළ වශයෙන් 2015 නොවැම්බර් මස 13 වන දින ශ්‍රී ලංකා වේලාවෙන් උදෑසන 11.48 (06:20 UTC)ට පමණ ශ්‍රී ලංකාවේ දකුණු දිග කලාපයේ, ගොඩබිමේ සිට කිලෝමීටර 65 ත් 100ත් අතර දුර මුහුදු තීරයවෙත කඩාවැටීමට හැකි බවට නිගමනය කර තිබුණි.

ශ්‍රී ලංකාව රජය විසින් නොවැම්බර් 13 වන දින මෙම වස්තුව පතිත විය හැකියැයි අපේක්ෂා කෙරුණු ගාල්ල, මාතර,සහ හම්බන්තොට මුහුදු කලාපයේ ධීවර කටයුතු කිරීම තහනම් කර තිබුණු අතර එමෙන්ම ශ්‍රී ලංකා ගුවන් තොටුපල හා ගුවන් සේවා අධිකාරිය පවසන්නේ, නවීන තාක්ෂණය පිළිබඳ ආතර් සී. ක්ලාක් මධ්‍යස්ථානයේ උපදෙස් පරිදී එදිනට මෙම කලාපයේ ගුවන් යානා පියාසර කටයුතුද අත්හිටුවා තිබුණි.

[2]

## ආශ්‍රිත
අම්පාර පරිපාලන දිස්ත්‍රික්කයේ ආරක්‍ෂිත පුරාවිද්‍යා ස්මාරක ලැයිස්තුව

## මූලාශ්‍ර
ප්‍රවර්ගය:අම්පාර දිස්ත්‍රික්කයේ පුරාවිද්‍යා ආරක්‍ෂිත ස්මාරක‎
ගාල්ල පරිපාලන දිස්ත්‍රික්කයේ ආරක්‍ෂිත පුරාවිද්‍යා ස්මාරක ලැයිස්තුව

ප්‍රවර්ගය:ගාල්ල දිස්ත්‍රික්කයේ පුරාවිද්‍යා ආරක්‍ෂිත ස්මාරක
කාබන් මොනොක්සයිඩ්

**CO** යන රසායනික සූත‍්‍රයෙන් මෙම වායුව හඳුන්වනු ලැබේ. **කාබන් මොනොක්සයිඩ්** වායුව කාබන් අඩංගු ද්‍රව්‍ය ඔක්සිජන්වල හෝ වාතයේ හෝ අසම්පූර්ණ දහනයෙන් සෑදෙන වායුවකි. කාබන් මොනොක්සයිඩ් වායුව පැහැයක් හෝ රසයක් නොමැති විෂ වායුවකි. භූමි වායුවෙහිද ගිනිකඳු වලින් පිටවන වායුවේද ස්වභාවිකව මෙම වායුව පිහිටා තිබේ.

## මෙයත් බලන්න 
*කාබන් මොනොක්සයිඩ් විෂ වීම

ප්‍රවර්ගය:රසායන ද්‍රව්‍ය
එක්-දරු ප්‍රතිපත්තිය

නිල වශයෙන් **පවුල් පාලන ප්‍රතිපත්තිය** ලෙසින් හැඳින්වෙන, **එක්-දරු ප්‍රතිපත්තිය**,  යනු,  1980 සිට 2015 දක්වා බලපැවැත්වුනු  චීනයේ ජනගහන පාලන ප්‍රතිපත්තිය වෙයි. මීට අමතර 53% ක්  සඳහා දෙවන දරුවෙකු වෙනුවෙන් අවසර ලැබුනේ පළමු දරුවා ගැහැණු දරුවෙකු නම් පමණි.

මෙම ප්‍රතිපත්තිය හඳුන්වාදෙනු ලැබුණේ  1978 වසරෙහිදී වන අතර 1980, සැප්තැම්බර් 18 දිනදී නීතිගත/ක්‍රියාත්මක කෙරුණේ  චීනයේ සාමාජීය, ආර්ථික සහ  පාරිසරික ගැටළු නිවාරණය කිරීමටය.  හුදු ප්‍රතිපත්තිය නිසාම, ඉහත දුෂ්කරතා කෙතරම් ප්‍රමාණයකට නිවාරණය  වූයේද යන්න පිළිබඳ ජනවකාස විද්‍යාඥයින් අතර කුකුසක් පවතියි.   කෙසේවෙතත්, ප්‍රතිපත්තිය ක්‍රියාත්මක කිරීමේදී ඇති වන මානව හිමිකම් අපයෙදුම් මෙන්ම නිෂේධක සමාජීය  ප්‍රතිවිපාක ආදී  බොහෝ හේතු නිසා, චීනයෙන් පිටතදී මෙය මතභේදකාරී වෙයි. 

චීන කොමියුනිස්ට් පක්ෂය විසින් නිකුත් තල ප්‍රකාශයක් උපුටා දක්වමින් ෂිං හුවා විසින් 2015 ඔක්තොම්බර් 29 දිනදී  වාර්තා කෙරුනේ පවතින නීතිය දෙ-දරු ප්‍රතිපත්තියක් වෙත වෙනස් කර ඇති බවයි.    

## ආශ්‍රිත
## තවදුරටත් කියවීම් 
*

## බාහිර සබැඳි 
* ෆැමිලි ප්ලෑනිං ඉන් චයිනා
* 


ප්‍රවර්ගය:මානව අධි-ජනගහනය
ප්‍රවර්ගය:ජනගහන පරිසර විද්‍යාව
ප්‍රවර්ගය:ලෝක ජනගහනය
ප්‍රවර්ගය:ජන විකාස විද්‍යාව
ප්‍රවර්ගය:1978 හඳුන්වාදීම්
හැලෝවීන්

* **හැලොවීන් උත්සවේ නොදත් කතාව**
* **හැලොවීන් උත්සවය බයිබලයට එකඟද?**
කාබනික සංයෝගවල සමාවයවිකතාව

එකම අණුක සූත‍්‍රය ඇති නමුත් පරමාණුවල සැකැස්ම එකිනෙකට වෙනස් සංයෝග පැවැතීමේ සංසිද්ධිය **සමාවයවිකතාව** ලෙස හැඳින්වේ. සංයෝගයක සමාවයවික එකිනෙකට වෙනස් භෞතික හා රසායනික ගුණ පෙන්විය හැකි ය. 

කාබනික සංයෝගවල සමාවයවිකතාව පහත ආකාරයට වර්ග කළ හැකි යි.

## ව්‍යුහ සමාවයවිකතාව 
එක ම අණුක සූත‍්‍රය ඇති එහෙත් එකිනෙකට වෙනස් ව්‍යුහ සූත‍්‍ර (බන්ධනවල අවකාශයේ දිශානත වීම නො සලකා හැර) ඇති සංයෝග පැවතීමේ සංසිද්ධිය යි.
ව්‍යුහ සමාවයවිකතාව තවදුරටත්, 
#දාම සමාවයවිකතාව
#ස්ථාන (පිහිටුම්) සමාවයවිකතාව
#ක‍්‍රියාකාරී කාණ්ඩ සමාවයවිකතාව ලෙස වර්ග කෙරේ.

### දාම සමාවයවිකතාව 
එක ම සදෘශ ශ්‍රේණියට අයත්, එක ම අණුක සූත‍්‍රය සඳහා කාබන් දාමයේ ස්වරූපය වෙනස් වීමෙන් දාම සමාවයවික ලැබේ.

උදා: 

### ස්ථාන සමාවයවිකතාව 
එක ම අණුක සූත‍්‍රය, එක ම ක‍්‍රියාකාරී කාණ්ඩය/ආදේශිත කාණ්ඩය සහ එක ම කාබන් සැකිල්ල පැවතිය ද ක‍්‍රියාකාරී කාණ්ඩය/ආදේශිත කාණ්ඩය සම්බන්ධ ව ඇති කාබන් පරමාණුව හෝ ක‍්‍රියාකාරී ස්ථානයේ පිහිටීම හෝ වෙනස් වීමෙන් ස්ථාන සමාවයවික ලැබේ.

### ක‍්‍රියාකාරී කාණ්ඩ සමාවයවිකතාව 
එක ම අණුක සූත‍්‍රය සඳහා වෙනස් ක‍්‍රියාකාරී කාණ්ඩ ඇති ව්‍යුහ පැවතීම ක‍්‍රියාකාරී කාණ්ඩ සමාවයවිකතාව ලෙස හඳුන්වයි.

## ත‍්‍රිමාන සමාවයවිකතාව 
ත‍්‍රිමාන අවකාශයේ බන්ධනවල දිශානත වීම මත පමණක් එකිනෙකින් වෙනස් ව්‍යුහ සහිත සංයෝග පැවතීම (එනම් ඒවාට එක ම අණුක සූත‍්‍ර හා ව්‍යුහ සූත‍්‍ර ඇත.) ති‍්‍රමාන සමාවයවිකතාව නම් වේ. ති‍්‍රමාන ව්‍යුහය එකිනෙකහි දර්පණ ප‍්‍රතිබිම්බ වන ති‍්‍රමාන සමාවයවික යුගලක් එකිනෙකෙහි ප‍්‍රතිරූප අවයව සමාවයවික නම් වේ. ති‍්‍රමාන ව්‍යුහ එකිනෙකෙහි දර්පණ ප‍්‍රතිබිම්බ නො වන ති‍්‍රමාන සමාවයවික යුගල් එකිනෙකෙහි පාරත්‍රිරමාන සමාවයවික වේ. එලෙස ත‍්‍රිමාන සමාවයවිකතාව ප්‍රධාන කොටස් දෙකකි.
#ප‍්‍රතිරූප අවයව සමාවයවික
#පාරත්‍රිරමාන සමාවයවික

### පාරත්‍රිරමාන සමාවයවිකතාව 
ජ්‍යාමිතික සමාවයවිකතාව පාරත්‍රිරමාන සමාවයවිකතාව පෙන්නුම් කරන එක් අවස්ථාවකි. C=C ද්විත්ව බන්ධනයක දී σ බන්ධනයට අමතර ව π පවතින බන්ධනය නිසා එම කාබන් පරමාණුවලට σ බන්ධනය වටා නිදහසේ භ‍්‍රමණ වීමට නො හැකි ය. මේ හේතුව නිසා අඩංගු පරමාණු එක ම ආකාරයට බන්ධනය වී ඇති නමුත් ඒවායේ ත‍්‍රිමානයේ පිහිටීම හේතු කොට ගෙන වෙනස් වින්‍යාස පැවැතිය හැකි ය. කාබන් - කාබන් බන්ධන අක්‍ෂය වටා භ‍්‍රමණය කිරීමෙන් එකක් අනෙක බවට පත් නො වන ව්‍යුහ ජ්‍යාමිතික සමාවයවික ලෙස හඳුන්වනු ලැබේ. ජ්‍යාමිතික සමාවයවික පැවැතීම සඳහා ද්විත්ව බන්ධනය දෙපස එක් එක් කාබන් පරමාණු මතට සම්බන්ධිත කාණ්ඩ යුගල සමාන නො විය යුතු ය.

ද්විත්ව බන්ධනයක දෙපස පිහිටි කාබන් පරමාණු මතට බැඳුණු කාණ්ඩ දෙකක් ජ්‍යාමිතික සම්බන්ධතාව දැක්වීමට *cis* හා *trans* යන වචන භාවිත වේ. අණුවෙහි තලයට අභිලම්බ ව ද්විත්ව බන්ධනයේ කාබන් - කාබන් අක්ෂය ඔස්සේ පවතින තලයට සාපේක්ෂ ව කාණ්ඩ දෙක එක ම පසින් පිහිටයි නම්, එ කී සම්බන්ධතාව *cis* වශයෙන් හැඳින්වේ. කාණ්ඩ දෙක තලයේ දෙ පසින් පිහිටයි නම් සම්බන්ධතාව *trans* වේ.

## බාහිර සබැඳි 
ප්‍රවර්ගය:කාබනික රසායනය
ප්‍රවර්ගය:කාබනික සංයෝග
දෙ-දරු ප්‍රතිපත්තිය

**දෙ-දරු ප්‍රතිපත්තිය** යනු, එක් පවුලකට දරුවන් දෙදෙනෙකු පමණක් වන පරිදී රජයක් විසින් පැනවුනු සීමාවක් හෝ පළමු දරුවන් දෙදෙනා හට පමණක් රජයේ සහනාධාර ගෙවීමේ ක්‍රමයකි. පෙරදී වියට්නාමයෙහි භාවිතා වුනු මෙය දැනට චීනයෙහි ක්‍රියාත්මක වෙයි.

## චීනය 
1970 ගණන් වලදී, දරුවන් දෙදෙනෙකු ලබනු ලෙසින් චීන පුරවැසියන් උනන්දු කෙරිණි.
ගිබ්ස් ශක්තිය

විපර්යාසයක් කෙරෙහි එන්තැල්පි විපර්යාසයේ (∆H) සහ එන්ට්‍රොපියේ (∆S) මගින් වන සමස්ත බලපෑම ∆G නම් **ගිබ්ස් ශක්ති** වෙනස මගින් ලබා දෙයි. නියත උෂ්ණත්වයේ (T) දී මේවා අතර සම්බන්ධතාව පහත ආකාරය වෙයි.
:**∆G = ∆H - T∆S**

නියත උෂ්ණත්වයේ දී හා පීඩනයේ දී,
*ස්වයංසිද්ධ ව සිදු වන ප‍්‍රතික‍්‍රියාවක් සඳහා **∆G  0**
*සමතුලිත ප‍්‍රතික‍්‍රියාවක් සඳහා **∆G = 0**

නියත එන්ට්‍රොපි පද්ධතියක (∆S = 0) ස්වයංසිද්ධතාව ∆H මගින් තීරණය වන අතර,
නියත එන්තැල්පිය යටතේ (∆H = 0) සිදු වන විපර්යාසයක ස්වයංසිද්ධතාව ∆S මගින් තීරණය වේ.

ප්‍රවර්ගය:තාප රසායනය
ප්‍රවර්ගය:තාපගති විද්‍යාව
සවුදි අරාබියාවෙහි ත්‍රස්තවාදය

**සවුදි අරාබියාවෙහි ත්‍රස්තවාදය** ප්‍රධාන වශයෙන් ආරෝපණය කෙරෙනුයේ ඉස්ලාමීය අන්තවාදීන් වෙතය. ඔවුන්ගේ ඉලක්ක අතර  විදේශීය පුරවැසියන්—ප්‍රධාන වශයෙන් ඔවුන්ගේ  තෙල්-ආශ්‍රිත ආර්ථිකයන් සම්බන්ධිත බටහිර වැසියන් —මෙන්ම සවුදි අරාබියානු පුරවැසියන් සහ ආරක්ෂක හමුදාවන්ද වෙති. 1995 තරම් ඈතදී පවා බටහිර-විරෝධී ප්‍රහාර එල්ල වී තිබුණි. වෙනත් රටවල, නිදසුනක් ලෙසින් සිරියාවෙහි,  සිදුවන ත්‍රස්තවාදය සඳහා මූල්‍ය ආධාර සපයන බවට සවුදි ආරාබියාව කෙරෙහිම චෝදනා එල්ල වී තිබේ.
විසරණය

දියකර වූ වර්ණය විසරණය වීමට ගතවන කාලය මනින වීඩියෝවක්.]]

යම් වර්ගයක අණු, වෙනත් වර්ගයක අණු අන්තර්ගත වූ අවකාශයක් පුරා ව්‍යාප්ත වීම **විසරණය** ලෙස හැඳින්වේ.

උදාහරණයක් ලෙස ගන්ධයකින් යුත් ද්‍රව්‍යයක් කාමරයක තැබූ විට එම ගන්ධය කාමරය පුරා ඒකාකාර ව ව්‍යාප්ත වන තෙක් විසරණය වීම සිදු වේ.

විසරණය වීමේ ශීඝ‍්‍රතාව - ඝන < ද්‍රව < වායු ලෙස වැඩිවේ.

ප්‍රවර්ගය:රසායන විද්‍යාව
සීනිගම දේවාලය

thumb|සීනිගම දේවාලය
ශ්‍රී ලංකාවේ  දකුණු පළාතේ ගාල්ල දිස්ත්‍රික්කය තුල සීනිගම පිහිටි **සීනිගම දේවාලය** (**ශ්‍රී දෙවොල් දේවාලය**) මෙරට ඓතිහාසික වැදගත්කමකින් යුතු දේවාලයක් ලෙස හැඳින්වේ. කොළඹ-මාතර මහා මාර්ගයේ හික්කඩුවට ආසන්න, මුහුදු වෙරලේ සිට කුඩා දුරකින් පිහිටි දූපතක මෙම දේවාලය ඉදිකොට තිබේ.

ධීවරයින් හා ඔවුන්ගේ බෝට්ටු ආදිය රැකදෙන්නේ යැයි විශ්වාසයේ පවතින, දෙවොල් දෙවි වෙනුවෙන් මෙම දේවාලය ඉදිකාට ඇත.

## මූලාශ්‍ර
ප්‍රවර්ගය:දේවාල
ප්‍රවර්ගය:ගාල්ල දිස්ත්‍රික්කයේ පුරාවිද්‍යා ආරක්‍ෂිත ස්මාරක
ගූගල් සෙවුම

ගූගල් සෙවුම යනු ගූගල් සමාගම විසින් නිර්මාණය කරන ලද වෙබ් සෙවුම් යන්ත්‍රයකි. දිනකට ලොව පුරා සෙවුම් බිලියන තුනකට වඩා සපයන එය දැනට විශ්ව විසිරි වියමනේ වඩාත්ම ජනප්‍රිය සෙවුම් යන්‍ත්‍රයයි.

## ආශ්‍රිත
පෝල් වෝල්කර්

පෝල් වෝකර් 1973 සැප්තැම්බර්  12 දින උපත ලැබූ ඇමෙරිකානු නළුවෙකි.වර්ෂ 2001 දී, වෝකර් Fast and Furious  චිත්රපටය තුළ '''''Brian O'Conner'''* චරිතය සදහා අන්තර්ජාතික කීර්තිය ලබා ගෙන ඇත. තවද ඔහු රඟපෑ චිත්‍රපට අතර *Eight Below, Timeline, Into the Blue, Joy Ride* සහ *Running Scared* වේ. 

ඔහු 2013 නොවැම්බර් 30 දින වාහන අනතුරකින් මිය ගියේය.ඔහුගෙ මරනයෙන් පසු චිත්‍රපට 3ක් නිකුත් කර ඇත.එවටක ඔහු රගපෑ චිත්‍රපට අතර *Hours (2013), Brick Mansions (2014)* සහ *Furious 7(2015)* වේ.**Wiz Khalifa** විසින් ගායන කරන *"See You Again"* ගීතය ඔහුට උපහාරයක් විය.

## ජීවිතයේ මුල් අවධිය
කැලිෆෝනියාවේ, Glendale නගරයේ උපත ලැබු වෝකර්, සිය මව ***cheryl walker***  විලසිතා නිරූපිකාවක් වන අතර ඔහුගෙ පියා වන ***Paul William Walker 111*** කසල කානු කොන්ත්රාත්කරුවෙකු හා සටන්කරුවෙක් විය.William Walker, **Golden Gloves** හි ශුර්තාවය දෙවරක් ලබා ඇත.
Walkerගේ සිය පිය පාර්ශවයේ ඔහුගෙ සීයා වන *'''“'Irish' Billie Walker”***  බොක්සිං වෘර්තියේ යෙදීය. Paul පරම්පරාවේ බොහෝ අය ඉංග්‍රීසි වන අතර සමහරු අයර්ලන්ත,ස්විස්සර්ලන්ත සහ ජර්මන් ජාතීන් වූහ.ඔහුගෙ සීයා කෙනෙක් ***Ford'''* මෝටර් රථ කර්මාන්ත ශලාවෙ හිටපු ධාවකයෙක් විය.සහොදර,සහෝදරියන් පස්දෙනෙකුගෙන් යුත් පවුලක වැදිමලා Walker විය.ඔහු ලොස් ඇන්ජලීස්වල පිහිටි *Sunland community* සහ සැන් ෆර්නෑන්ඩෝ නිම්නයේ පිහිටි *Attended high* school හි අද්‍යාපනය ලබා ඇති අතර 1991දී Sun Valley වල   *Village Christian School* හිදී ඔහුගේ උපාදිය ලැබීය.ඔහු *"සාන්තුවරුන්ගේ අවසන් දවසේ යේසුස් ක්රිස්තුස් පල්ලිය (The Church of Jesus Christ of Latter-day Saints)"* හි සාමාජිකයෙකු ලෙස මතු විය.උසස් පාසැල් යාමෙන් පසුව Walker සාගර ජීව විද්‍යාව හැදෑරීම සදහා දකුණු කැලිෆෝනියාවේ පිහිටි *Several Community colleges'' පිටත් විය.

## වෘත්තීය ජීවිතය
## පෞද්ගලික ජීවිතය
## මරනය
## චිත්‍රපට
ප්‍රවර්ගය:නළුවෝ
ප්‍රවර්ගය:උතුරු ඇමරිකානු නළුවෝ
වික්‍රම සෙනෙවිරත්න

**වික්‍රම සෙනෙවිරත්න**  (ඉංග්‍රීසි: **Wickrama Seneviratne**) යනු ප්‍රසිද්ධ නාට්‍ය කලාවේදියෙක්, රංගන ශිල්පීයෙක් සහ ගණිත ගුරුවරයෙකි.  **හත්පණ** රූපවාහිනියෙ **කිරිහාමි** චරිතයට රඟපෑවෙ මොහුය.

## ජීවන සටහන් 
ඔහු වරෙක කොළඹ නාලන්දා විද්‍යාලයයේ ගණිත ගුරුවරයා  විය.

## ආශ්‍රිත
* සරත්චන්ද්‍ර ජයකොඩි සම්භාවනා සාහිත්‍ය උත්සවය අද

* නිළියන්ට අපලයි...

* ඇගේ වෛරය II 

* භීෂණය මැදින් ටෙලි නාට්‍ය සමග ජීවිතය 4 -ආවෝ ගියෝ සමග පැමිණි තරුණිය.

* නිදහස් සිතුවිලි

* වික්‍රම සෙනවිරත්න නම් හත්පණේ ‘කිරිහාමි’

* මට තව මතකයි මගේ මුල් ගීතයේ තනුව කියා දුන්නා!

* තිස් වසරකට පසු වේදිකා ගතවූ විකෘති

    
ප්‍රවර්ගය:චරිත කතා
ප්‍රවර්ගය:ශ්‍රී ලාංකිකයෝ
ප්‍රවර්ගය:ශ්‍රී ලාංකික බෞද්ධයෝ
ප්‍රවර්ගය:ලාංකික සිංහලයෝ
ප්‍රවර්ගය:කොළඹ නාලන්දා විද්‍යාලයයීය, පීඨය
ආප්තෝපදේශ

**පුරාණ කාලයේ ජීවත් වූ උගත් වැඩිහිටියන් ඔවුන්ගේ දැනුම හා අත්දැකීම් පාදක කරගෙන සමාජයට දෙනු ලැබු අවවාද අනුශාසනා , 
උපදේශ මුල් කරගෙන ආප්තෝපදේශ ගොඩ නැගී ඇත.** 

උදා - පනින්ට පෙර සිතා බලනු 
*කාලය රන් සමානයි
* පෙරළෙන ගලේ පාසි නො බැදේ 
* කඩුවට වඩා පෑන බලවත්ය
* දිලිසෙන සියල්ල රත්රන් නොවේ 
* පැමිණි දුක් පැණි රසයි 
* හිත ඇත්නම් පත කුඩාද 
* යුද්දෙට නැති කඩුව කොස් කොටන්නද
රන්බීර් කපූර්

**රන්බීර් කපූර්** (උපත 28 සැප්තැම්බර් 1982) යනු හින්දි භාෂා චිත්‍රපටවල ඔහුගේ වැඩ සඳහා ප්‍රසිද්ධ ඉන්දියානු නළුවෙකි. ඔහු හින්දි සිනමාවේ වැඩිම මුදලක් අය කරන නළුවන්ගෙන් කෙනෙකි. ඔහු ෆිල්ම්ෆෙයාර් සම්මාන හතක් ඇතුළුව සම්මාන කිහිපයක් ලබා ඇත.

ඔහු නළු රිෂි කපූර් සහ නීතු සිං ගේ පුත්‍රයා වන අතර නළු සහ අධ්‍යක්ෂක රාජ් කපූර්ගේ මුනුපුරා වේ. ඔහු සිය රංගනය ආරම්භ කළේ සංජයි ලීලා භන්සාලිගේ ඛේදජනක ආදර කතාව වන 'සාවරියා' (2007) සමඟින්, එය විවේචනාත්මක සහ වාණිජමය අසාර්ථකත්වයකි. ඔහු ජනප්‍රියත්වයට පත් වූයේ 'වේක් අප් සිඩ්', 'අජබ් ප්‍රේම් කි ඝසබ් කහානි' (දෙකම 2009) සහ 'රාජ්නීති' (2010) චිත්‍රපට සමඟිනි.

'රොක්ස්ටාර්' (2011) සහ 'බර්ෆි!' (2012) චිත්‍රපටවල කපූර්ගේ රංගනයන් ඔහුට හොඳම නළුවා සඳහා අඛණ්ඩව ෆිල්ම්ෆෙයාර් සම්මාන දෙකක් ලබා දුන්නේය. 'යේ ජවානි හේ දීවානි' (2013) ආදර ප්‍රහසනය ඔහුව තවත් තරුවක් ලෙස තහවුරු කළේය. මෙයින් පසු වාණිජ අසාර්ථකත්වයන් මාලාවක් ඇති විය. කෙසේ වෙතත් ඔහුගේ 'ඒ දිල් හේ මුෂ්කිල්' (2016) සහ 'සංජු' (2018) චිත්‍රපට වාණිජමය වශයෙන් සාර්ථක විය. ඔහු විසින් සංජේ දත්ගේ චරිතය නිරූපණය කිරීම ඔහුට තවත් ෆිල්ම්ෆෙයාර් සම්මානයක් හිමි විය. විරාමයකින් පසුව, ඔහු මනඃකල්පිත චිත්‍රපටයක් වන 'බ්‍රහ්මාස්ත්‍ර: පාට් වන් – ශිවා' (2022) සහ 'ඇනිමල්' (2023) ක්‍රියාදාම ත්‍රාසජනක චිත්‍රපටයේ තවත් වාණිජමය සාර්ථකත්වයක් අත්කර ගත්තේය, දෙවැන්න ඔහුගේ ඉහළම අදායමක් සහිත නිකුතුව ලෙස ඉස්මතු වූ අතර ඔහුට සිව්වන හොඳම නළුවා සම්මානය හිමි විය. ෆිල්ම්ෆෙයාර්.

ඔහුගේ රංගන ජීවිතයට අමතරව, කපූර් පුණ්‍යායතන සහ අරමුණු සඳහා සහාය දක්වයි. ඔහු ඉන්දීය සුපර් ලීග් පාපන්දු කණ්ඩායමේ මුම්බායි සිටි FC හි සම හිමිකරු ද වේ. ඔහු විවාහ වී සිටින්නේ නිළියක වන ආලියා භාත් සමඟ වන අතර ඔහුට දියණියක් සිටී.

## පෞද්ගලික ජීවිතය 
[thumb| කපූර් සහ ඔහුගේ බිරිඳ [අලියා බාත්|ආලියා භාත්, 2021 දී ඡායාරූපයේ]]
2018 හි, ඔහු *බ්‍රහ්මස්ත්‍රා* (2022) හි ඔහුගේ සහය නිළිය වන ආලියා භාත් සමඟ පෙම් සබඳතාවක් ආරම්භ කළේය.  ඔහු 2022 අප්‍රේල් 14 වන දින ඔවුන්ගේ මුම්බායි නිවසේ පෞද්ගලික උත්සවයකදී ඇය සමඟ විවාහ විය.   2022 නොවැම්බරයේදී භාත් ඔවුන්ගේ දියණිය වන රාහා බිහි කළාය.  

## මූලාශ්‍ර 
ප්‍රවර්ගය:ඉන්දියානු චිත්‍රපට නළුවෝ
ප්‍රවර්ගය:ජීවමාන ජනයා
ප්‍රවර්ගය:1982 උපත්
කරණිය මෙත්ත සුත්‍රය

**කරණිය මෙත්ත සුත්‍රය අර්ථය සමග**
  කරණීය මත්‍ථ කුසලෙන
 යං තං සන්තං පදං අභිසමෙච්ච
 සක්කො උජූ ච සූජූ ච
 සුවචො චස්ස මුදු අනතිමාන    
 අර්ථය         
**අර්ථය**  (ශාන්ත පදයට පැමිණ වසනු කැමැත්තහු විසින් යමක් කළ යුතු ද? 

අභිවෘද්ධියෙහි දක්ෂයා එය කට යුතු ය. හේ සමර්ථයෙක් වන්නේ ය. අවංක වන්නේ ය. මැනවින් අවංක වන්නේ ය. කීකරු වන්නේ ය. මෘදු වන්නේ ය. නිහතමානි වන්නේ ය.)

```
සන්තුස්සකො ච සුභරො ච
අප්පකිච්චො ච සල්ලහුකවුත්ති
සන්තින්ද්‍රියො ච නිපකො ච
අප්පගබ්බො කුලෙසු අනනුගිද්ධො
```

**අර්ථය** (සන්තෝෂ ඇත්තෙක් වන්නේ ය. පහසුවෙන් පෝෂණය කළ හැකෙක් වන්නේ ය. ස්වල්ප කටයුතු ඇත්තෙක් වන්නේ ය. සැහැල්ලු පැවතුම් ඇත්තෙක් වන්නේ ය. සන්හුන් ඉඳුරන් ඇත්තෙක් වන්නේ ය. ප්‍රඥාවත් වන්නේ ය. හැඩි දැඩි නොවන් නේ ය. කුලයන්හි නො ඇලෙන්නේ ය.)

```
නච ඛුද්ධං සමාචරේ කිඤ්චි
යෙන විඤ්ඤු පරෙ උපවදෙය්‍යුං
සුඛිනො වා ඛෙමිනො හොන්තු
සබ්බේ සත්තා භවන්තු සුඛිතත්තා
```

**අර්ථය**  (යම් ක්‍රියාවක් නිසා නුවණැති අන්‍යයෝ නින්දා කෙරෙත් නම් එබඳු කුඩා වූ වරදක් පවා නො කරන්නේ ය. සියුල සත්හු සුව අත්තෝ භය නැත්තෝ වෙත් වා. සියලු සත්හු සුවයෙන් යුතු සිත් ඇත්තෝ වෙත් වා. )

```
යෙ කෙචි පාණ භූතත්ථි
තසා වා ථාවරා වා අනවසෙසා
දීඝා වා යෙ මහන්තා වා
මජ්ඣිමා රස්සඛාණුකථූලා
```

**අර්ථය**  (කෙලෙස් ඇති සත්වයෝ ද කෙලෙස් රහිත සත්වයෝ ද යන සියලු ප්‍රාණභූත සත්ව කෙනෙක් වෙත් ද දික් වූ හෝ මහත් වූ හෝ මධ්‍යම වූ හෝ කුඩා ශරීර ඇත්තා වූ හෝ ඉතා කුඩා වූ හෝ ස්ථූල වු සත්වයෝ වෙත් ද?)

```
දිට්ඨා වෙ යෙව අද්දිට්ඨා
යෙච දූරෙ වසන්ති අවිදූරෙ
භූතා වා සම්භවෙසීවා
සබ්බේ සත්තා භවන්තු සුඛිතත්තා
```

**අර්ථය**  (තම ඇසට පෙනෙන්නා වූ හෝ නොපෙන්නා වූ සත්වයෝ වෙත් ද යම් සත්ව කෙනෙක් දුර හෝ වසත් ද , ළඟ හෝ වසත් ද, උපන්නා වූ යම් සත්ව කෙනෙක් වෙත් ද, හේ ඉපැදෙමින් සිටින යම් සත්ව කෙනෙක් වෙත් ද? )

```
නපරො පරං නිකුබ්බේථ
නාතිමඤ්ඤේථ කත්ථචිනංකඤ්චි
ඛ්‍යාරොසනා පටිඝසඤ්ඤා
නාඤ්ඤ මඤ්ඤස්ස දුක්ඛ මිච්ඡෙය්‍ය
```

**අර්ථය**  (අනෙකෙක් අනෙකකු නො රවටන්නේය. කිසි තැනෙක්හි ඒ කිසිවකුට අවමන් නො කරන්නේ ය. කය වචන දෙකින් කරන රෝෂණයෙන් ද සිතින් කරන ක්‍රෝධයෙන් ද ඔවුනොවුන්ට දුක් නොකැමති වන්නේ ය.)

```
මාතා යථා නියං පුත්තං
ආයුසා එක පුත්ත මනුරක්ඛෙ
එවම්පි සබ්බභූතෙසු
මානසං භාවයෙ අපරිමානං
```

**අර්ථය** (යම් සේ මවුතොමෝ ආයුෂයෙන් ස්වකීය පුත්‍රයා රකී ද, එසේම සියලු සතුන් කෙරෙහි අප්‍රමාණ මෛත්‍රි සිත වඩන්නේ ය.)

```
මෙත්තං ච සබ්බලොකස්මිං
මානසං භාවයෙ අපරිමානං
උද්ධං අධො ච තිරියඤ්ච
අසම්බාධං අවෙරං අසපත්තං
```

**අර්ථය**  (පමණ රහිත වූ,එසේම පීඩා රහිත වූ වෛර චේතනා රහිත වූ,සතුරන් රහිත වූ සිතෙහි වූ මෛත්‍රිය ද උඩ යට සරස යන සියලු සත්ව ලෝකයෙහි වඩන්නේ ය. )

```
තිට්ඨං චරං නිසින්නෝ වා
සයානො වා යාවතස්ස විගතමිද්ධො
එතං සතිං අධිට්ඨෙය්‍ය
බ්‍රහ්ම මෙතං විහාරං ඉධමාහු
```

**අර්ථය** (සිටිමින් හෝ යමින් හෝ හිඳිමින් හෝ සයනය කරමින් හෝ යම්තාක්කල් නොනිදා ද ඒ තාක්කල් මෛත්‍රී ස්මෘතිය වඩන්නේ ය.)

```
දිට්ඨිං ච අනුපගම්ම සීලවා
දස්සනේන සම්පන්නො
කාමෙසු විනෙය්‍ය ගෙධං
නහිජාතු ගබ්භසෙය්‍යං පුනරෙතීති
```

**අර්ථය** (මිත්‍යාදෘෂ්ටියට නො පැමිණ ශ්‍රොතාපන්න මාර්ග ඥාන දර්ශනයෙන් යුක්තවූයේ වස්තුකාමයෙහි ගිජුබව හෙවත් ක්ලේශ කාමය සකෘදාගාමි අනාගාමි මාර්ග දෙකින් ප්‍රහීණකොට ඒකාන්තයෙන් මවුකුස පිළිසිඳ ගැනීමට නැවත නො පැමිණෙන්නේ ය.
ඉන්දියාවේ කාන්තාවෝ

පසුගිය සහස්‍රවර්ෂ කිහිපය තුලදී, **ඉන්දියාවේ කාන්තාවන්ගේ** තත්ත්වය,  මහත් වෙනස්කම් වලට ලක් විය. පුරාතන කාලයන්හී සිට මධ්‍යතන කාලයන් දක්වා ඔවුන්ගේ තත්ත්වයෙහි පරිහානියෙහි සිට,

2011 වසර වන විට,  ලෝක් සභාවෙහි (පාර්ලිමේන්තුවෙහි පහළ මන්ත්‍රීමණ්ඩලය) ලෝක් සභාවේ කතානායකවරයා සහ විපක්ෂ නායකවරයා කාන්තාවන් වූහ. කෙසේවෙතත්, ඉන්දියාවෙහි කාන්තාවන් විවිධ ගැටළුවන්ට මුහුණදෙමින් සිටින අතර, ඒවා අතර ස්ත්‍රී දූෂණය, ඇසිඩ් ගැසීම, දෑවැදි ආශ්‍රිත මරාදැමීම් සහ, තරුණ ගැහැණු ලමුන් බලහත්කාරයෙන් ගණිකා වෘත්තියෙහි යෙදීම වැනි දේවල් වෙති.

## ඉතිහාසය
### පුරාතන ඉන්දියාව 
වේදික යුගයෙහි මුල් කාලයේදී කාන්තාවන් විසින්, ජීවිතයෙහි සෑම පාර්ශවයකදීම, පුරුෂයන් හා සමාන තරාතිරමක් දැරූහ. පටාන්ජලී සහ කත්යායන වැනි පුරාතන ඉන්දියානු ව්‍යාකරණඥයින්ගේ කෘතීන් වෙතින් ඉඟි කරනුයේ  මුල් වේදික යුගයෙහි කාන්තාවෝ අධ්‍යාපනය ලද්දෝ බවයි. ඍග් වේදික ශ්ලෝකයන් වෙතින් දැක්වෙන්නේ එකල කාන්තාවන් පරිණත වයසෙහිදී විවාහ වූ බවත් බොහෝවිට ඔවුන්ගේ සැමියන් තෝරාගැනීමට ඔවුනට අවකාශ තිබුණු බවත්ය. ඍග් වේදය සහ උපනිෂද් වැනි ධර්ම ග්‍රන්ථ වල කාන්තා ඍෂිවරුන් සහ මුනිවරුන් පිළිබඳ සඳහන් වන අතර, ප්‍රධාන වශයෙන් ගාගී සහ මයිත්‍රෙයී සඳහන් වෙති.

දළ වශයෙන් ක්‍රි.පූ 500 වත්ම, කාන්තාවන්ගේ තත්ත්වය පිරිහීමට පටන් ගත්තේය.

කාන්තාවන්ගේ භූමිකාව පිළිබඳ විශේෂිත වන පෙළ ග්‍රන්ථ ඉතා ස්වල්පයක් වන අතර  වැදගත් ව්‍යතිරේකයක් වන්නේ 1730 පමණ කාලයේදී තන්ජවූර් හී නිලධාරියෙක්වූ ත්‍රියාම්බකයාජ්වාන් විසින් රචිත  *ස්ත්‍රී ධර්ම පද්ධති* වෙයි. අපස්ථම්භ සූත්‍රය ( ක්‍රියුපෙ 4වන සියවස පමණ) රචිත කාල සීමාව දක්වා කාල නිර්ණය වූ කාන්තා චර්යාව පිළිබඳ පරිසීමාවන් මෙහි ගොනු කර ඇත. ආරම්භක ශ්ලෝකය මෙසේ වෙයි:
: *මුඛයෝ ධර්ම ශ්‍රිස්තෲ විහිතෝ භාර්තෘෂ්රු ෂනාම් හි* :
: කාන්තාවන් වෙත නියම කරනු ලබන්නේ ඔවුන්ගේ සැමියන් වෙත සේවා සපයන ලෙසටයි.

පුරාතන ඉන්දියාවේ සමහරක් රාජධානි තුල *නාගර්වධු* ("නගරයේ මනාලිය") වැනි සම්ප්‍රදායයන් පැවතිනි. ලෝභය ඇති කල *නාගර්වධු* පදවිය දිනා ගැනීමට කාන්තාවෝ තරග වැදුනහ. අම්රපාලී යනු නාගර්වධු තනතුර දැරූ කාන්තාවක් පිළිබඳ ප්‍රසිද්ධ නිදසුනකි.

### මධ්‍යතන යුගය 
[thumb|250px|| [රාධා|රාධරානි දෙවඟනගේ දෙපාමුල සිටින ක්‍රිෂ්නා.]]

ලමා විවාහ සහ වැන්දඹුවන් විසින් යළි විවාහ වීම තහනම් කිරීම යන දේ, ඉන්දියාවෙහි සමහරක් ප්‍රජාවන් තුල සමාජ ජීවිතයෙහි සාමාන්‍ය අංගයක් වූ විට ,   මධ්‍යතන යුගයෙහි සමාජය තුල ඉන්දියානු කාන්තාවන්ගේ තත්ත්වය තවදුරටත් පිරිහිණි. මුස්ලිම්වරුන් විසින් ඉන්දියානු අර්ධද්වීපය යටත් කිරීම විසින් ඉන්දියානු සමාජයට පර්ඩා භාවිතය රැගෙන එන ලදි. රාජස්තානයෙහි රාජ්පුත්වරුන් අතර, ජවුහාර් චාරිත්‍රය පිළිපදින ලදි. ඉන්දියාවේ සමහර ප්‍රදේශ වල, දේවදාසීන් සමහරෙක් ලිංගික වශයෙන් අපයෝජනය කෙරිණි. කිසියම් දේශපාලන හේතූන් නිසා, හින්දු ක්ෂත්‍රීය පාලකයන් විසින්  බහු භාර්යා සේවනය  ව්‍යවහාර කෙරිණි. බොහෝ මුස්ලිම් පවුල් වල, නිවසේ  සෙනානා ප්‍රදේශ වලට කාන්තාවන් සීමා කර තිබුණි.

මෙම කොන්දේසි මධ්‍යයෙහි වුවද, දේශපාලනය, සාහිත්‍යය, අධ්‍යාපනය සහ ආගම යන ක්ෂේත්‍රයන් තුල කාන්තාවෝ  විටින් විට ඉස්මතු වී දැක්වුණහ.

## ආශ්‍රිත

ප්‍රවර්ගය:ඉන්දියානු කාන්තාවෝ
ප්‍රවර්ගය:ඉන්දියාව
ප්‍රවර්ගය:ආසියාව
ප්‍රවර්ගය:විකිපීඩියා ආසියානු මාසය 2015
කුප්පමේනිය

පොදු වහරේ **කුප්පමේනියා** () නම් වන මෙම පැළෑටිය **කමනීය** සහ **අරිට්ට මන්ජරී** යන නම් වලින් ද හැඳින්වේ.මෙම මෙම ශාකය බළලුන්ගේ ප්‍රියතම ආහාරයකි.මෙහි උද්භිද විද්‍යාත්මක නාමය ***Acalypha indica වේ.***වියලි දේශගුණය සහිත කලාපවල වැඩි වශයෙන් දැකිය හැකි අතර ඉතා ඉහල ගුණ සහිත ඔසුවකි. කොලපාට මල් හටගන්නා කුප්පමේනියා ඒක ලිංගික ශාකයකි. ප්රමාංගි හා ජයාංගි පුෂ්ප දෙවර්ගයම එකම ගසක දැකිය හැකී එමෙන්ම වසර පුරාවටම මල් හටගනී.මෙහි අඩංගු පෝෂ්ය පදාර්තයන් නම් ප්රෝටීන් , කාබෝහයිඩ්රේට් , කැල්සියම් , මේදය , තන්තු , පොස්පරස් , යකඩ , විටමින් C ප්‍රධාන වෙයි. 

ඔසු පිණිස නම් මුත්‍රාශයේ රෝග , චර්ම රෝග , මලබද්ධය , ස්නායු පද්තිධයේ රෝග , කැස්ස , ඇදුම , උණ , දතේ කැක්කුම , කනේ කැක්කුම , ඉරුවාරදය , සන්දි ඉදිමීම , සෙම් ගෙඩි , පණු රෝග , වාත රෝග , පිලිස්සුම් තුවාල , නින්ද නොයෑම ආදී රෝග ගණනාවකට කුප්පමේනියා ශාකයෙන් සුවය ලබාගත හැක.

## ආශ්‍රිත
* බළලා

## මූලාශ්‍ර
## භාහිර සබැඳි
* 
*
විශේෂ කාර්ය බලකාය

**විශේෂ කාර්ය බලකාය** () යනු ශ්‍රී ලංකා පොලිස් සේවය හා අනුබද්ධ විශේෂ බලකා (elite) ඒකකයකි.

## මූලාශ්‍ර
ප්‍රවර්ගය:ශ්‍රී ලංකාව
ප්‍රවර්ගය:ශ්‍රී ලංකා පොලිසිය
හෝ චි මින් නගරය

**හෝ චි මින් නගරය** (*වියට්නාම භාෂාව:* තාන් පෝ හෝ චි මින්හ්; ), හෙවත් **සයිගොන්** (, ) යනු වියට්නාමයේ විශාලතම නගරයයි. *සයිගොන්* යනු එහි පෙර නාමය වන අතර අදටද සමහර අවස්තාවන්දී නිල නොවන වශයෙන් එම නාමය භාවිත කරයි. එය අතීතයේදී *ප්‍රේ නොකෝර්* ලෙසද හඳුන්වනු ලැබූ අතර, එය 17 වන සියවසේදී වියට්නාමයට ඈඳා ගන්නා තුරුම ඛේමර් අධිරාජ්‍යයට අයත් තොටුපලක් විය. කොචින්චිනා ප්‍රංශ කොලොනියේ අගනුවර වූයේද මෙම නගරයයි. එය එවකට *සයිගොන්* නමින් හැඳින්විණි. පසුව 1955-1975 කාලයේදී දකුණු වියට්නාමයේ අගනුවර ලෙසද සයිගොන් නගරය යොදා ගැනිණි. 1976 ජූලි 2 වෙනිදා තදාසන්න ගියා දින් පළාත සමග ඒකාබද්ධ කල සයිගොන් නගරය, එතැන් සිට හෝ චි මින් සිහිවනු පිණිස හෝ චි මින් නගරය ලෙස නම් කරන ලදී.

හෝ චි මින් නගරයේ නගර සභා සීමාව තුල සහ තු දවු මොට්, දී අන්, බියෙන් හොවා වැනි අවට උප නගර හා එකට ගත්විට එහි ජනගහනය මිලියන 9 ඉක්මවා යන අතර එය වියට්නාමයේ වඩාත් ජනාකීර්ණම ප්‍රදේශයයි. 2025 වන විට නගරයේ ජනගහනය මිලියන 13.9 දක්වා ඉහල යනු ඇති අපේක්ෂා කෙරේ.

ගිනිකොනදිග වියට්නාමය තුල බොහෝ ප්‍රදේශ, ටියෙන් ගියෑන් පළාත සහ ලෝන්ග් ඇන් පළාත යන ප්‍රදේශ එක්කොට  විශාල නාගරික ප්‍රදේශයක් ගොඩනැගීමට දැනට සැලසුම් කර ඇති අතර, 2020 වන විට වැඩ නිම වන එහි මිලියන 20ක පමණ ජනගහනයක් සිටිනු ඇති අපේක්ෂා කෙරේ. 

හෝ චි මින් නගරය, මර්සර් මානව සම්පත් උපදේශක සේවය, ඉකොනොමිස්ට් බුද්ධි අංශය සහ ඊසීඒ ඉන්ටනැෂනල් යන සංවිධාන වලට අනුව ප්‍රවාසික සේවානියුක්තිකයින් සඳහා වඩාත් වටිනාකමකින් යුතු නගර ලයිස්තුවේ 132 වන ස්ථානය හිමිකරගෙන සිටී.

## නාමය
 ගස් (*බොන්ග් ගොන්*) නිසා යයි විශ්වාස කෙරේ.]]
ඉතිහාසය පුරා හෝ චි මින් නගරය විවිධ නාමයන්ගෙන් හඳුන්වා ඇත. ඊට හේතු වී ඇත්තේ විවිධ කාල වලදී විවිධ ජාතීන්, සංකෘතීන්, දේශපාලන කණ්ඩායම් යන ඒවාට අයත් පිරිස් එහි පදිංචි වීමයි.  1690 දී මෙකොන් ඩෙල්ටාව සහ ඒ අවට වියට්නාම පරිපාලනමය ඒකක පිහිටුවීම සඳහා හියුහි ගුයෙන් පාලකයන් විසින් ගුයෙන් හූ චාන් නමැති ප්‍රභූවරයා මෙම ප්‍රදේශයට එවන ලදී. පසුව එහි පාලනය වියට්නාම පාලනයට නතු වූ අතර, එම අවස්තාවේදී එයට *ගියා දින්හ්* යන නිල නාමය ලබා දෙන ලදී. 1860 දශකයේදී කොචින්චිනා නමැති ප්‍රංශ කොලොනිය පිහිටවන තුරුම එම නම පැවතිනි. ප්‍රංශ ආක්‍රමනිකයින් විසින් මෙම නමම *සයිගොන්* ලෙස පහසුව පිණිස වෙනස් කරගන්නා ලදී. *සයිගොන්* යනු *ගියා දින්හ්* නමෙහිම බටහිරකරණය වූ එක් භාවිත ආකාරයකි. කෙසේවෙතත් 1891 වනතුරුම වියට්නාම සිතියම් වල නගරය දැක්වුණේ   ලෙසය. 1975 වසරේදී නගරය කොමියුනිස්ට් පාලනයට නතු වූ වහාම, ප්‍රාදේශීය රජය විසින්, උතුරු වියට්නාමයේ හිටපු නායක හෝ චි මින් නමින් එය නම් කරන ලදී.
 විසින් 1620 දශකයේ සිට නගරය හැඳින්වූ සාම්ප්‍රදායික නාමය අදටත් භාවිත කරයි.]]

නමුත් අදටත් නගරයේ නිල නොවන නාමය වන *සයිගොන්* නාමය එදිනෙදා කතාබහේදී දේශීය මෙන්ම විදේශීය (විශේෂයෙන්ම විදේශගත වියට්නාම ඩයස්පෝරාව විසින්) වශයෙන්ද භාවිත වේ. හෝ චි මින් නගරයේ, 1 වන දිස්ත්‍රික්කය හැඳින්වීමටද *සයි ගොන්* යන නම බොහෝවිට යොදා ගැනේ.

## ආශ්‍රිත 
ප්‍රවර්ගය:ආසියාව
ප්‍රවර්ගය:විකිපීඩියා ආසියානු මාසය 2015
ටර්ක්මෙනිස්තානය

**ටර්ක්මෙනිස්තානය** ( හෝ ; , ) යනු මධ්‍යම ආසියාවේ පිහිටි රටකි. එය වයඹ දිගින් කසක්ස්තානයෙන් ද, උතුරින් සහ නැගෙනහිරින් උස්බෙකිස්ථානයෙන් ද, ගිනිකොණ දිගින් ඇෆ්ගනිස්ථානයෙන් ද, දකුණින් සහ නිරිත දිගින් ඉරානයෙන් ද, බටහිරින් කැස්පියන් මුහුදෙන් ද මායිම් වී පවතී. 

ටර්ක්මෙනිස්තානය සියවස් ගණනාවක් තිස්සේ විවිධ ශිෂ්ටාචාරයන්ගේ සන්ධිස්ථානයක්ව පැවතුණි. මධ්‍යතන යුගයේ දී මර්ව්, ඉස්ලාමික ලෝකයේ මහා නගරයක් විය. එමෙන්ම එය සේද මාවතෙහි වැදගත් නැවතුම්පළක් ද විය. 1881 දී රුසියානු අධිරාජ්‍යයට ඈඳා ගත් ටර්ක්මෙනිස්තානය පසුව මධ්‍යම ආසියාවේ ප්‍රති-බොල්ෂෙවික් ව්‍යාපාරය තුල කැපී පෙනෙන අන්දමින් ක්‍රියාකාරී විය. 1924 දී ටර්ක්මෙනිස්තානය සෝවියට් සංගමයේ පාර්ශව ජනරජයක් (ටර්ක්මෙන් සෝවියට් සමාජවාදී ජනරජය [ටර්ක්මෙන් SSR]) බවට පත් වූ අතර 1991 දී සෝවියට් සංගමය විසුරුවා හැරීමත් සමඟ එය, නිදහස් රාජ්‍යයක් බවට පත් විය.     

ස්වාභාවික ගෑස් සම්පත් පිළිබඳ ලොව සිව්වන විශාලතම සංචිත ටර්ක්මෙනිස්තානය සතුව පවතී. රටෙහි වැඩි ප්‍රමාණයක් කරකුම් (කළු වැලි) කාන්තාරයෙන් ආවරණය වී පවතී. 1993 වසරේ සිට රජය මගින් පුරවැසියන්ට නොමිලයේ විදුලි බලය, ජලය සහ ස්වභාවික ගෑස් සපයනු ලබයි. 

ජීවිතාන්තය දක්වා ජනාධිපති වූ සපර්මුරාට් නියාසොව් විසින් 2006 දී ඔහුගේ මරණය සිදු වන තෙක්ම ටර්ක්මෙනිස්තානය පාලනය කරනු ලැබුවේය. 2007 දී ගර්බන්ගුලි බර්ඩිමුහමෙඩොව් ජනාධිපති වශයෙන් ඡන්දයෙන් තේරී පත් විය. මානව හිමිකම් සංවිධාන වලට අනුව ටර්ක්මෙනිස්තානය ලොව වඩාත්ම මර්දනකාරී පාලනයක් සහිත රටවල් වලින් එකකි. මාධ්‍ය සහ ආගමික නිදහස ඉතා දැඩි සීමාවන්ට යටත් කොට ඇති අතර ස්වාධීන පරීක්ෂාවන්ට මුළුමනින්ම පාහේ ආවෘතකොට ඇත. මානව හිමිකම් පිලිබඳ ක්‍රියාකාරීන් සහ අනෙකුත් සමාජ ක්‍රියාකාරීන් ආණ්ඩුවේ පළිගැනීම්වලට ලක්වීමේ නිරන්තර තර්ජනයට මුහුණ පා සිටිති. ජනාධිපති බර්ඩිමුහමෙඩොව්, ඔහුගේ ඥාතින් සහ සමීපතමයන් සමඟ එකතුව පුද්ගලාරෝපණ ලබ්ධියක් ප්‍රවර්ධනය කරමින් පොදු මහජන ජිවිතයේ සියළු අංශ තමන් යටතට ගෙන අසීමිත වූ බලයක් භුක්ති විඳියි.        

## දේශගුණය
කරාකුම් කාන්තාරය ලෝකයේ වඩාත් වියළිතම කාන්තාර වලින් එකක් වන අතර එහි ඇතැම් ස්ථාන වල වාර්ෂික වර්ෂාපතන සාමාන්‍යය 12 mm (අඟල් 0.47) ක් පමණක් වෙයි. ඈශ්ගැබට් හි වාර්තා වී ඇති ඉහළම උෂ්ණත්වය  ක් වන අතර නිළ නොවන වාර්තා වලට අනුව රට තුළ වාර්තා වූ ඉහළම උෂ්ණත්වය, අමු දර්යා නදිය අසබඩ පිහිටි කරකි නගරයෙන්  ක් ලෙස 1983 ජුලි මාසයේ දී වාර්තා වී ඇත. රෙපිටෙක් ස්වභාව රක්ෂිතයෙහි වාර්තා වූ  ක උෂ්ණත්වය ටර්ක්මෙනිස්තානයේ පමණක් නොව කලින් සෝවියට් සංගමයට අයත් වූ සියළු රටවල් අතරින් වාර්තා වී ඇති වැඩිතම උෂ්ණත්වය ලෙස පිළිගනු ලබයි.      

## අමතර කියැවීම්
* 
* 
* 
* 
* 
* 
* 
* 
* 
* 

## ආශ්‍රිත
## බාහිර සබැඳි
*
*Modern Turkmenistan photos
*Turkmenistan at *UCB Libraries GovPubs*
*
*Turkmenistan profile from the BBC News
*
*
* Key Development Forecasts for Turkmenistan from International Futures
; Government
*Turkmenistan government information portal
*Chief of State and Cabinet Members 
*Tourism Committee of Turkmenistan 
; Other
*"Chronicles of Turkmenistan". Publication of Turkmen Initiative for Human Rights. 
*The Turkmenistan Project – weekly news and analysis in English and Russian
*Official photo gallery from Turkmenistan and Ashgabat 
*daily news and analysis in Turkish English and Turkmen 

ප්‍රවර්ගය:විකිපීඩියා ආසියානු මාසය 2015
ප්‍රවර්ගය:ටර්ක්මෙනිස්තානය
ප්‍රවර්ගය:මධ්‍යම ආසියානු රටවල්